"Før var vi konkurrenter" - Landliv\nTroen på konkurrence har sneget sig ind i os alle i. Den har altid været en del af erhvervslivet, siden er også blevet en del af den offentlige tankegang med indførelse af konkurrencestaten.Men det er også blevet en vigtig del af foreningslivet.\nDa vi startede projektet var det tydeligt, at de 4 frivillighedshuse i Århus Kommune betragtede hinanden som konkurrenter. De konkurrerede på flest frivillige og på antallet af initiativer. Tidligere havde Århus bakket op om denne tankegang, da husene blev målt på konkurrenceparametre.\nSelvom ledelsen og ledelsesstilen var ændret, så var det “dem og os” og vi behøver ikke blande os.\nForeninger / lokalråd / .. i konkurrence\nDet var meget tydeligt i Århus, men vi ser det alle vegne. Foreninger (fremover bruges det betegnelse for alle former for organiseret fællesskab i civilsamfundet) lukker sig om sig selv – de andre må ikke “stjæle” medlemmerne / de gode ideer, og så er vi jo også i konkurrence om kommunens opmærksomhed og gunst.\n“Der er nød nok til alle”\nsagde Jens Peter Sørensen (tidligere regionsdirektør i Region Sjælland) ofte på møder, når konkurrencen kom til at fylde og overtage fokus på de vigtige drøftelser.\nDen sætning må vi vende og tage udgangspunkt i “Der er nok til alle” og i stedet for at konkurrere med hinanden, så bruge fællesskabet til at løfte hinanden.\nFælles event istedet for konkurrence\nPå den første fælles workshop for Mors/Thy og Århus, hvor bare placeringen ved bordene fortalte, hvilket hus man hørte til, blev problemstillingen om konkurrence vendt til at se på de forskellige steders styrker. Dette skete i grupper på tværs af lokaliteter, hvor man fik tid til at fortælle om styrker og udfordringer, samt spejle sig i de andre.\nDer blev arbejdet ud fra denne skabelon – efter en accept af, at hvis vi skal flytte os, så må vi nok flytte os fra\nSelvforståelsen blev skærpet og det gav mod og lyst til at turde se på, hvad man så kunne gøre ved de udfordringer, som hvert sted havde. Her dukkede små frø op om mulighed for samarbejde. Ved den efterfølgende opsamling nogle af frøene til en løs ide om at lave en event sammen på tværs af alle lokaliteter. “Det var godt nok lidt vildt” sagde én på vej ud af døren, “men lad os se om det kan lade sig gøre.”\nRammerne blev sat – kreativiteten blomstrede\nStyregruppen påtog sig at sætte de første streger til en ramme for den fælles event: Vildmarksdagene den 22 – 26. april 2020, hvor foreninger fra Mors / Thy og Århus laver foredrag, fælles spisning, koncerter, værksteder ….\nIderigdommen var overvældende, og på de kommende workshops bidrog alle til ideer, og til hvem, der kan være med til at realisere dem og hvordan det skal realiseres.\nPlanlægningen var kommet rigtig langt, da vi fik besøg af Covit-19


Begejstret hollandsk voksenelev på Sprogcenter Randers: Min verden bliver lidt større | Randers Onsdag | Ugeavisen.dk\nDu er her: Forside - Randers Onsdag - 10cc - legendarisk rockband giver koncert på Værket\nDu er her: Forside - Randers Onsdag - Begejstret hollandsk voksenelev på Sprogcenter Randers: Min verden bliver lidt større\nJacqueline Van Ham Albers fra Holland synes, at FVU-undervisningen giver hende en masse i forhold til at blive god til at skrive dansk - og at undervisningen kommer rundt om mange interessante emner og temaer fra det virkelige liv. Foto: Randers Kommune\nBegejstret hollandsk voksenelev på Sprogcenter Randers: Min verden bliver lidt større\n16. august 2019 kl. 09:27\nTosprogede kursister på Sprogcenter Randers ser den nye Forberedende Voksenundervisning som en kærkommen mulighed for at opnå bedre læse- og skrivekompetencer på dansk. Sprogcenteret venter yderligere vækst i antallet af FVU-kursister.\nRanders: Siden sidste år har man kunnet gå til Forberedende Voksen Undervisning på Sprogcenter Randers - og der er stor interesse for tilbuddet.\n50 af sprogcentrets kursister valgte i efteråret 2018 at supplere deres undervisning i dansk som andetsprog med en dag om ugen med FVU-undervisning, og i år er yderligere cirka 50 kursister startet til FVU-undervisning.\nDe giver udtryk for, at FVU-tilbuddet giver noget ekstra - og FVU kan også benyttes af tosprogede borgere, der for eksempel ikke længere har danskuddannelses-ret. Da FVU-tilbuddet har vist sig at være så populært blandt sprogcenterets kursister og tosprogede borgere i Randers Kommune, forventer sprogcenteret yderligere vækst i antallet af FVU-kursister.\nKort om FVU\nForberedende Voksen Undervisning (FVU) blev oprindeligt oprettet som landsdækkende tilbud til borgere med mangelfulde læse- og skrivekompetencer for omkring 15 år siden.Tilbuddet var i udgangspunktet målrettet etniske danskere med læse- og skrivevanskeligheder, men det viste sig ret tidligt, at også danskere med anden etnisk baggrund kunne profitere af et FVU-tilbud.\nPrøverne tæller i lighed med prøver i dansk som andetsprog på plussiden, når man søger blandt andet integrationsbonus, optag på uddannelser og statsborgerskab.\nFVU-undervisning er et statsfinansieret undervisningstilbud.\nJacqueline Van Ham Albers fra Holland, som startede til FVU på sprogcentret i september 2018, er meget tilfreds med FVU-undervisningen.\n- Jeg vil gerne gå til FVU-undervisningen for at lære mere grammatik og få et større ordforråd, for jeg mangler ord på dansk, fortæller hun i en pressemeddelelse fra Randers Kommune.\nHun synes, at FVU-undervisningen kommer rundt om mange interessante emner og temaer fra det virkelige liv.\n- Det gør din verden lidt større. Emnerne er gode til at skabe diskussion på holdet, og det er spændende at høre, hvad de andre kursister mener og tænker, synes Jacqueline Van Ham Albers.\nSusanne Skovbo Sørensen, der er FVU-koordinator og underviser i dansk som andetsprog og FVU på Sprogcenter Randers, oplever også, at de udenlandske kursister i FVU-undervisningen får et rigtig godt supplement til undervisningen i dansk som andetsprog.\n- I FVU-undervisningen kan kursisterne arbejde med at udvide og konsolidere det ordforråd, de allerede har på dansk, og de lærer mere om danske staveregler og skrivning.\n- Kursisterne er meget motiverede, fordi de kan mærke, at FVU-undervisningen giver dem mulighed for at forbedre deres læse- og skrivekompetencer på dansk, siger Susanne Skovbo Sørensen.


Om ISP->Nyheder->2019->Årsresultat: 2018 bød på vækst, men afkast i minus\nI 2018 voksede medlemmernes indbetalinger til ISP. Men finansmarkederne var ramt af stormvejr, og de fleste medlemmer på Markedsrenteordningen fik derfor negative afkast. Trods aktiernes bølgegang står ISP økonomisk stærkt.\nEn længere årrække med vækst i ISP fortsatte gennem 2018, hvor pensionskassen netto bød velkommen til godt 150 nye medlemmer. Samtidig voksede indbetalingerne med 4,6 pct. i forhold til 2017. Andelen af pensionister steg også svagt, og pensionisterne udgør nu cirka 40 pct. af medlemsskaren.\nTallene optræder i ISP’s netop offentliggjorte årsregnskab, som du kan læse i fuld længde her.\nFor de fleste medlemmer var det især afkastene, der i 2018 skilte sig markant ud fra de foregående år. For efter to år med høje afkast tog aktierne et dyk.\n– På tværs af pensionsselskaberne var 2018 et vanskeligt investeringsår. I sammenligning med branchen generelt opnåede ISP fornuftige afkast, men i absolutte tal er der tale om lave eller endda negative afkast. Set i lyset af turbulensen på aktiemarkederne finder bestyrelsen afkastet acceptabelt relativt set, mens afkastet nominelt ikke er tilfredsstillende for medlemmerne. Som medlem er det aldrig sjovt at opleve en negativ forrentning, siger Karin Elbæk Nielsen, direktør i ISP.\nLæs også: Høj bølgegang slår igennem på afkastene\nMarkedsrente bedst over fem år\nSamlet set endte afkastet i markedsrente på -1,6 pct. (før skat). Det tal dækker over udsving fra +1,0 pct. (medlemmer med lav aktieandel) til -4,1 pct. (medlemmer med høj aktieandel). Garantiordningens medlemmer er beskyttet af deres garantier, og de mærker derfor ikke afkastene direkte på deres pensionsudbetalinger.\n– Udviklingen i 2018 ændrer ikke ved, at markedsrente stadig har været det bedste valg over en længere årrække. I perioden 2014-2018 har medlemmerne på Markedsrenteordningen i gennemsnit fået cirka 3,7 pct. i afkast efter skat. Til sammenligning får medlemmer på Garantiordningen 2,0 pct. i årlig depotrente, siger Karin Elbæk Nielsen.\nLæs mere om afkast i denne artikel, hvor du også kan se, at starten på 2019 har været anderledes positiv.\nHøje engangsomkostninger i 2018\nFra juli 2019 overtager Sampension administrationen af ISP-medlemmernes pensionsordninger. Og det har påvirket årsresultatet for 2018. Årets omkostninger er steget, hvilket skyldes engangsudgifter i forbindelse med en ny aftale omkring medlemssystemet.\n– Planen var at afskrive de omkostninger over en periode, men da ISP’s nuværende medlemssystem ikke skal anvendes efter overgangen til Sampension, blev der i stedet tale om en straksafskrivning i 2018. På trods af disse omkostninger, som vi fik indregnet i business casen ved overgangen til Sampension, er det økonomisk set en god idé at indgå samarbejde med Sampension, fastslår Lars Bytoft, bestyrelsesformand i ISP.\nSom medlem i ISP har du ikke oplevet stigningen i omkostninger på din ordning. Her er omkostningerne de samme i 2019, som de var i 2018 – og samtidig er dine gruppelivsdækninger blevet billigere.\nLæs også: Se, hvad du betaler i omkostninger i 2019\nEgenkapitalen er vokset yderligere\nSelvom pensionsudbetalingerne i 2018 voksede mere end indbetalingerne, og det samlede investeringsafkast endte i minus, kunne ISP notere sig et positivt resultat på bundlinjen. Plusset på 21 mio. kr. skyldes blandt andet, at ISP har kunnet hente gevinster på risikoresultater, samt at egenkapitalen har kunnet få den forretning, som bestyrelsen har besluttet er en fair pris for at stille kapital til rådighed i år, hvor det går mindre godt.\nISP’s egenkapital er med det positive resultat vokset yderligere og var ved årsskiftet 258 pct. af den kapital, loven kræver.\n– I praksis betyder det, at ISP går ind i det nye samarbejde med Sampension som en økonomisk robust pensionskasse, siger Karin Elbæk Nielsen.


Seramar Sunna Park Apartamentos - Mallorca - FDM travel giver råd til en bedre ferie\nFå et tilbud på Seramar Sunna Park Apartamentos\nBekræftelse på tilbud på Seramar Sunna Park Apartamentos\nVi har nu modtaget din forespørgsel på tilbud på Seramar Sunna Park Apartamentos.\nVældigt hyggeligt feriekompleks med helsecenter.\nVældigt hyggeligt feriekompleks som ligger i et rolig område i Paguera 300 m fra\nstranden. Lejligheder for 2 voksne og 2 børn med 1 soveværelse, stue, køkken, bad og terrasse.\nI hovedbygningen er der en bar, som serverer lettere retter, samt en buffetrestaurant, Desuden findes der flere opholdsværelser, spil-og TV værelse samt et helsecenter med squash, sauna, jacuzzi, dampbad, lille træningslokale, bordtennis, billard med mere.\nUdendørs foran de 2 bygninger er der 2 svømmebassiner, et børnebassin og et stort terrasseområde med solstole.


Per Bjerregaard erkender Brøndby-uenighed | Sport | fyens.dk\nPer Bjerregaard erkender Brøndby-uenighed\nPubliceret 16. februar 2010 kl. 11:56\nLivet er ikke altid en dans på roser, når der skal træffes beslutninger i Brøndby IF. Det erkender Per Bjerregaard, der alligevel ser optimistisk på fremtiden.\nDer er ikke altid enighed i Brøndby, men nu ser det lysere ud. Meget har været sagt og skrevet om forholdene uden for banen i Brøndby IF. Blandt andet har fokus været rettet mod bestyrelsesformand Per Bjerregaards rolle i klubben, særligt i forbindelse med sønnen - Anders Bjerregaards - fratrædelse som sportschef i december.\nNu erkender far Bjerregaard, at tingene i Brøndby ikke altid er præget af udbredt enighed, men han ser samtidig optimistisk på fremtiden. Det fortæller han efter et møde med tilhængere af Brøndby IF mandag aften.\n- Der var også spørgsmål til, hvorvidt der er uenighed i måden tingene gøres på i Brøndby IF. Og selvfølgelig er der det, for der er mange dygtige mennesker med mange gode idéer. Vi diskuterer tingene, og så arbejder vi altid hen mod en fælles løsning på udfordringerne, siger Bjerregaard til klubbens hjemmeside.\nPer Bjerregaard har tidligere udtalt, at det "var dumt og naivt" af ham at ansætte sin søn som sportschef, da folk på den måde kunne beskylde ham for nepotisme.\nPå mødet deltog også cheftræner Kent Nielsen og direktør Frank Buch-Andersen, der sammen med Bjerregaard stod til rådighed for fansene. Alt i alt et positivt indslag, understreger Per Bjerregaard.\n- Mødet i går endte i en meget positiv og optimistisk tone fra alle fremmødte. Det tager jeg med mig, og det er den indstilling, vi går ind til foråret med, siger han.


Om – finnbirkelund.dk\nJeg hedder Finn Birkelund er maler, og bor ØstreÁlle 18B, 7330 Brande, hvor jeg også har atelier.\nHer på denne side, tekst om hvad jeg synes I skal vide om mig, når I besøger mig digitalt.\nJeg er født i Skelhøje den 8. november 1946. Altså skorpion, måske lidt pjattet at jeg nævner det, men jeg tror på altings meget tætte sammenhæng!\nLoven om årsag og virkning - som man reder, ligger man - sår du rug, skal du ikke blive skuffet og fornærmet hvis der kommer rug op, i stedet for hvede - karmaloven, så at sige!\nDet er ikke sådan lige at udrede, men har tændt op i brændeovnen og overvejer en godnat øl. Computeren ville ikke finde sig i at jeg skrev godnat øl i et ord - godnatøl!\nMere vil følge når det bliver påtrængende, men en dagbog bliver det ikke!\nDen er også svær - for tiden hælder jeg til den opfattelse at Duchamp havde ret i udsagnet:"Kunst er hvad du benævner som kunst"! Det vi sige at dine private meninger og oplevelser, omkring kunst, er det der er gældende for dig, lige nu! I udsagnet er indbygget en udviklingsfactor - idet det gælder når du nævner det.\nMen helt sådan, er jeg ikke sikker på at Duchamp har ment det, nok nærmere et udsagn der gjaldt for ham selv som kunstner - og dermed, efter udstillingen af sin "Fontaine" i 1917, (readymadens indførelse som kunst) tillige gjaldt for alle kunstarbejdere som sådan! Ret epokegørende udsagn, der skulle få store følgevirkninger.\nI hvert fald er institutionsteorien blevet brygget sammen siden da, hen over DaDa (kunstretning, spørg mr. Google), tyskeren Joseph Beuys, og den ungarske migrant til USA, Andy Warhol, samt et væld af andre avantgardister.\nDenne teori sætter sig for, at definere hvad kunst er, så alle kan forstå det. På spørgsmålet, hvad er kunst? Er svaret: "Det er noget en kunstner laver"! På spørgsmålet, hvem er da kunstner? Er svaret: "Det er en, som en kunstinstitution har ophøjet dertil! Herfra er det du laver og udstiller som 'kunstner', pr definition, kunst.\nKort og tydeligt - ingen slinger i valsen der - jeg er bare ikke ubetinget enig i den teori, en flatus forseglet i dåse, fra forskellige steder i verden, fra forskellige individer - individer og steder som forinden er nøje planlagt og beskrevet i en drejebog - er og bliver varm luft, ikke en fis i en hornlygte, men fis i en dåse. Dog - når jeg tænker efter, lidt sjov, hvordan lige....?Hm!\nLi'som mit kartoffelmarks projekt tilbage i 1998 - det løb også af stablen for at modbevise ovennævnte teori, og endte i stedet med at bekræfte den!\nNå, men ting bliver altså ikke bare til kunst fordi en kunstner lægger hånd på det - og dørtærsklen til et kunstmuseum er ikke så magisk, at en flaske øl bliver til en skulptur, fordi en kunstner har stillet den fra sig på en piedestal - og glemt den!\nTilbage til udsagnet: 'Kunst er hvad du benævner som kunst'. Med en tilføjelse fra mit eget arbejde - den gælder i nutid!\nI går, er datid - noget holder - noget andet holder ikke, uanset hvor lang rejsen var rundt på euforiens vinger!\nHer er en krølle mere, er der nogen der benævner et værk til at være kunst, er det gældende for dem, uanset om man er enig eller ej - beskueren ejer sin egen oplevelse suverænt!\nDet sner - flot - vinter!


Appelsintrifli med mascarponecreme - ALT.dk\nFoto: Line Thit Klein Appelsintrifli med mascarponecreme\nAppelsintrifli har alt det, en dessert skal have: sødt, syrligt, sprødt og cremet.\n28. dec. 2011 Livsstil ALT for damerne\n3 appelsiner, ikke overfladebehandlede\n1 spsk earl grey teblade\nPynt: chokoladespåner – kan laves ved at skrabe et tykt stykke chokolade med en stor kokkekniv\nSådan laver du appelsintrifli\n1. Appelsinkompot: Riv skallen af to af appelsinerne fint og kom det i en gryde. Skær skrællen af og del appelsinkødet i grove tern. Fjern eventuelle kerner. Kom appelsinstykkerne i gryden sammen med sukker. Flæk vaniljestangen og skrab kornene ud. Kom det hele i gryden. Lad kompotten simre i 30 min. Skum den og lad den køle af i køleskabet.\n2. Bland mel med flormelis og smuldr smørret i. Knus teen groft i en morter og kom den i melblandingen. Saml dejen med fingrene til en tyk pølse. Pak den ind i plastfolie og læg den på køl i 30 min. Tænd ovnen på 200 grader. Skær pølsen i skiver på ½ cm og læg specierne på en bageplade med bagepapir. Bag dem i ca 8 min til de er let gyldne i kanten. Køl dem ned og gem dem i lufttæt beholder.\n3. Pisk mascarpone sammen med æggeblommer og flormelis.\n4. Server triflien i portionsglas. Start med kompot og knus så 2-3 specier i hvert glas. Top med mascarponecreme og chokoladespåner.\nLÆS OGSÅ: Nytår: Sådan kreerer du en perfekt, børnevenlig nytårsmenu med krudt i\nDu kan lave hele desserten dagen i forvejen, så du bare skal anrette den før servering. Vil du have en lettere (og mere syrlig) version af desserten kan mascarpone og æggeblomme skiftes ud med græsk yoghurt.\nVin til desserten: Riesling Auslese eller Beerenauslese (fra Mosel i Tyskland), eller sød Moscato di Asti.\nNytårsmenu: Få de bedste opskrifter til nytårsaften\nNytårsbrunch: 7 lækre opskrifter\nSe, hvad vi ellers skriver om: Nytårsdessert, Nytårsmenu, Nytår, Italiensk mad, Dessert, Mascarpone og Appelsin


Dette er de 6 bedste begynder CrossFit rutiner — Fit og Frisk\nHjem » Fitness » CrossFit » Dette er de 6 bedste begynder CrossFit rutiner\nCrossFit er karakteriseret som en meget dynamisk disciplin, der integrerer forskellige evner og bevægelser fra andre sportsgrene. Det er vigtigt at lære de korrekte teknikker, og det er anbefalet at have en træner, der kan udvikle rutinerne til dit specifikke behov.\nDen fantastiske disciplin kendt som CrossFit er en træningsmetode, som alle kan bruge. Du behøver ikke engang at være i form for at udøve disciplinen. Hvis du har en professionel træner til at hjælpe dig med at udvikle nogle begynder CrossFit rutiner, og som hjælper dig med at udvikle en passende progression fra dit udgangspunkt af fitness niveau, vil det være endnu mere fordelagtigt og sjovt.\nRutinerne, kendte som WOD’s (Workout Of the Day), har det mål at lave så mange repetitioner som muligt på kortest mulig tid. For begyndere bør WOD’s være tilpasset dit fitness niveau. I takt med, at du bliver mere familiær med rutinerne kan du også øge intensiteten lidt.\nBegynder CrossFit rutiner\nMobilitet og core udvikling\nDenne rutine indebærer hofte-, ankel-, og knæbevægelser. Det handler om at finde en rytme, balance, og kontrol. De virker måske som svære øvelser i starten, men dette ændrer sig hurtigt, hvis du inkluderer dem i din vanlige rutine.\nNogle aktiviteter du kan lave i denne type rutine er: planken (alle variationer), leg curl, core twisting lunge, og side lunge. Du kan også inkludere ankel bøjninger, hofte thrusts, og bear crawls.\nFor begynder CrossFit rutiner anbefaler vi, at du prøver disse øvelser: 5 sæt af 20 sweeps på hver side med en balance bold, 45 sekunder af en planke per sæt, og 10 hofte thrusts med vægt.\nUnder en træningsrutine er det vigtigt at inkludere kongen af øvelser: squats. Squats, udover at være basen til mange aktiviteter og sport, er en af de mest effektive øvelser til at opbygge muskel. Det er absolut nødvendigt at inkludere en squat rutine i begynder CrossFit rutiner.\nDet vigtige at huske er at udøvelsen af squats er en evne, du kan forbedre med tid. Dette er den følgende rutine, som vi anbefaler for begyndere:\nLav først en repetition på maksimalt 3 med korrekt teknik.\nHvil derefter i nogle minutter, før du laver fire sæt af fem luft squat jumps, efterfulgt af tyve air squats.\nEndnu en populære rutine: Cindy\nCindy er en af de mest populære begynder CrossFit rutiner, du kan lave derhjemme. Denne rutine blander tre typer øvelser i tre sæt.\nDet handler om at præstere det maksimale antal øvelser over en tyve minutters periode. Rutinen inkluderer pull-ups, armbøjninger og luft squats.\nForslag til rutinen: ti armbøjninger, fem pull-ups, femten squats.\nEndnu en klassiker: Burpee rutine\nBurpees er en klassisk cardio øvelse. De er en komplet øvelse, da de arbejder på flere muskelgrupper og er også effektive i at øge din kardiovaskulære udholdenhed. Du kan også lave en masse forskellige variationer af burpees, der passer til dit træningsniveau og sværhedsgrad.\nI de fleste programmer er burpee rutinen obligatorisk for begyndere. Det handler om at lave det højest muligt antal burpees, i så lang tid du kan. En god måde at tælle dine burpees og tid på, er ved at lave en burpee i minuttet.\nAnnie-rutinen: Hop og mavebøjninger\nDenne CrossFit rutine består af to bevægelser: mavebøjninger og hop. Du kan lave dobbelthop, eller hvis du til at starte med leder efter noget en smule lettere, kan du lave enkelte hop. Den rigtige udfordring er at lave 150 mavebøjninger på så lidt tid som muligt. Vi foreslår, at du laver runder med 50, 40, 30, 20, og 10 repetitioner af enten enkelt eller dobbelthop og mavebøjninger.\nTabata rutinen er velkendt og er karakteriseret ved, hvor enkel den er. Det er en ideel CrossFit rutine for begyndere, der vil øge deres træningsintensitet og arbejde på deres krop kontinuerligt for metabolske rutiner.\nDenne rutine består i at vælge en hvilken som helst øvelse du vil lave og så lave otte sæt af tyve sekunder. I denne tid laver du øvelsen non-stop, og hviler derefter i ti sekunder. Efter den første runde gentager du øvelsen syv gange mere.\nEnhver der vil starte CrossFit skal sætte et mål om at lære de mest basale øvelser. Disse begynder CrossFit rutiner er nemme, og vil hjælpe dig med at komme i gang. Når først du mestrer teknikkerne og bevægelserne, kan du begynde at inkorporere mere avanceret øvelser i din rutine.\nDu bør altid huske på at en gang i mellem, skal du ændre din træningsrutine. Dette er en måde at forblive motiveret på og bevare en høj præstation. Læs mere »


En række internet virksomheder yder i dag et hav af forskellige fragtmetoder. Et hit er nu til dags levering til en pakkeshop, fordi du på den måde nemt kan hente produkterne når det passer ind i din hverdag. Muligheden er nemlig yderst ligetil, og oftest ydermere den mest prisbevidste mulighed for fragt.\nDu burde endvidere vælge at få produkterne bragt hjem til dig privat eller til adressen på dit arbejde. Fragttypen bliver af og til en tand mindre prisbillig, men også særligt smertefri. Den prisbilligste type af levering af er dog selv at hente ordren, hvilket dog beroer på at du har bopæl lige ved online firmaets hjemsted.\nLeveringstiden kan vise sig at være usædvanlig essentiel om vi mangler ordren fluks, og herved er det bestemt vigtigt at vi kontrollerer tidshorisonten for levering ved den aktuelle vare.\nMasser af internet forretninger frembyder levering efter en enkelt hverdag på deres favorit varenumre, som dog betinges af at ordren gennemføres tidligere end et fastslået klokkeslæt, sådan at de har udsigt til at kunne nå at få klar forud for at logistikpersonalet tager hjem.\nNogle få forretninger på nettet frembyder fragt uden beregning, men oftest er det så præmissen at der shoppes for en konkret sum. Ellers kunne man udvælge den mest letkøbte form for levering, hvilket ofte – om man opholder sig ved Køge, Sønderborg eller Sæby – vil blive at få fragtfirmaet til at køre dine varer til en pakkeshop.\nDet har vist sig at være yderst hensigtsmæssigt for forbrugerne at finde de bedste priser på i blandt flere internet webshops, og herved har en hel del e-forretninger fundet det uundgåeligt at stampe priserne på mange af deres produkter – til babyer og børn, men også til kvinder og mænd – drastisk, og endda nogle gange præstere gratis fragt.\nTil gengæld kan det til hver en tid være gavnligt at kigge forbi diverse internet webshops efter rabat inden du køber, så du er velinformeret til at modtage den skarpeste pris.\nDu skal trods alt være obs på, at når en e-forretning udlover til en pris som anses for helt ekstremt fremragende, burde det mange gange være en indikation på en snydagtig internet forhandler. Kortkøb er i hvert fald dækket ind under en orden, der skærmer os overfor fup forretninger på nettet.\nVi tilråder kortbetalinger eller betalinger med mobilen. Som en anden løsning bør du udnytte en afdragsordning som fx ViaBill, ifald du higer efter at betale beløbet senere.\nForud for at folk bestiller i en webbutik kunne man reelt læse e-shoppens betingelser, men det er oftest ikke videre spændende.\nEt alternativ er at se hvorvidt internet shoppen er medlem af e-mærke ordningen, grundet at det skulle være et billede på at e-handlen opretholder de gældende danske regler, foruden at forretningen hyppigt undersøges af specialister som forstår vilkårene på området. Derudover giver det dig anledning til opbakning, når du bliver udsat for problemer som følge af din bestilling.\nFor øvrigt tilråder vi at du er påpasselig med de vigtigste retningslinjer der kan håndhæves i forbindelse med handlen, som for eksempel hvilken ombytningsret på netshoppen kører med. I den sammenhæng er det tillige relevant, at man stadigvæk sikrer ens faktura e-mail, så man altid kan bevise handlen, uafhængig om du skal købe til en voksen eller et barn.\nTrustpilot resulterer i flere hensigtsmæssige løsninger til at læse diverse forhenværende konsumenters tanker og på grund af dette stiller vi forslag om, at du gennemgår online forhandlerens anmeldelser før du køber.\nFacebook tilbyder på samme måde evigt udmærkede muligheder for at få et kig ind i online firmaets pålidelighed. Desuden ser vi en del netbutikker hvor man kan frembringe en omtale af ordreforløbet, som på samme måde kan udnyttes til at få et indtryk af hvor glade kunderne er.\nDette website er finansieret af indtægter fra reklamer. Vi arbejder tæt sammen med flere forhandlere på nettet hvori vi introducerer butikkernes varer, og opnår honorar såfremt den person vi sender videre gennemfører en handel.\nVejledning angående og webshops opretholdes tit, men vi påtager os ikke ansvaret for forandringer der måtte være realiseret efter at vi sidste gang opdaterede websitets data.


Yderst velbesøgt Ung til Ung uddannelsesaften på Køge Gymnasium - VIBORHER - Solrød\nYderst velbesøgt Ung til Ung uddannelsesaften på Køge Gymnasium\nAf Lotte Bøgevig på\t 20. november 2019\nUndervisningen var i går omlagt for 8. kl. eleverne fra Hellested, Herfølge, St. Heddinge og Strøbyskolerne. Forældrene var inviteret med, og undervisningen foregik på Køge Gymnasium hvor godt 450 elever og forældre var mødt frem.\nUddannelsesvejledningen i Køge Bugt har planlagt 8 store arrangementer hvor gårsdagens på Køge Gymnasium var det fjerde i rækken. Den omlagte undervisning mærkes allerede ved indgangen på Køge Gymnasium, hvor skolernes vejledere tager imod og sørger for registrering af alle deltagende elever.\nDer blev budt velkommen af lederen af UUV Mark Jensen, som dels introducerede aftenen, dels præsenterede vejledningsindsatsen i skolen frem mod uddannelsesvalget midt i 9. klasse – og så blev der inviteres til samarbejde mellem vejledningen og samtalerne hjemme mellem elever og forældre for I er som forældre en vigtig del af de unges valgproces pointerede Mark Jensen, der samtidig glædede sig over det store fremmøde af forældre til aftenens arrangement.\nDet er erfaring med Ung til Ung rollemodeller, der har fået vejledningen til at placere undervisningen med rollemodeller om aftenen, da det ellers har vist sig umuligt at få unge fra erhvervsuddannelserne til at stille op, da de som regel er på arbejde i skolernes undervisningstid. Efter den fælles introduktion gik elever og forældre ud i fire store grupper hvor de af to omgange mødte rollemodeller fra henholdsvis de gymnasiale uddannelser og fra erhvervsuddannelserne. De unge rollemodeller delte friskt og humoristisk ud af deres oplevelser med uddannelsesvalget og det at begynde på en ungdomsuddannelse efter skoler.\nVerden bevæger sig i hast, og et af målene med uddannelsesaftenen med rollemodellerne var at gøre forældre og elever bevidste om hvordan uddannelsesverdenen ser ud i dag og give dem indblik i de erfaringer, som andre unge har gjort.\nFor alle partere blev det en god aften, som der kan snakkes videre om hjemme i ”samtalekøkkenet” eller over spisebordet. Valgprocessen om uddannelsesvalget efter skolen er sat i gang.


Qvinder & Kvinder: MOOR ? yndefuld, rå og ren keramikserie fra Park Design\nI 185 år har talentfulde designere og kunsthåndværkere været tilknyttet Holmegaard Glasværk i Fensmark. I dag er det gamle glasværk opblomstret som oplevelsescentret Holmegaard Park. Her er historien og de stolte fagtraditioner stadig i centrum. Autenticitet og det gode håndværk er naturligvis også kerneværdier nu, hvor Holmegaard Park lancerer sit eget brand, Park Design.\nBag Park Designs første serie af keramik står keramiker og porcelænsmaler Heidi Fournier. Fra hendes værksted i Holmegaard Park er der fri udsigt til Holmegaard Moses yndefulde liv og denne udsigt har sat spirer i form af keramikserien MOOR, navngivet efter det engelske ord for mose.\nMed gamle keramikruller har Heidi Fournier givet hver enkel hånddrejet vase og krus personlighed i form af bløde, vertikale spor. Derefter er de med nænsom hånd sprøjteglaseret og den øverste del af vaserne efterladt helt rå og ren, så de fine linjer fra drejningen træder tydeligt frem.\nMOOR findes i fem forskellige varianter - alle med unikke, bløde mønstre og i mosens pasteller, så de kan sammensættes på kryds og tværs.\nMOOR krus koster fra 129 kr. (vejl.), vaser fra 149 kr. (vejl.) og findes i handlen fra april 2012.\ntags: kunst, 2012, Design,


Ugeavis regler poker texas holdem Ringsted friday lamper\nDer findes efterhånden en del pokerklubber i Danmark, hvor du helt lovligt kan spille poker med dine RPC Ringsted Private Club, Brogade 42, Ringsted. Texas Hold'em er suverænt den mest populære version af poker, og derfor vil du unægteligt støde på denne type af kortspil, når du bevæger dig i den virkelige. Den absolut mest populære variant hedder No Limit Texas Hold'em, og det er at have den bedste hånd efter de pågældende regler og dermed vinde puljen. Hver spiller har følgende muligheder, når det er deres tur til at agere: Når alle blinds er blevet lagt ud, får spillerne givet to lukkede kort. Målet er at danne den bedste tem-korts pokerhånd ud af de syv tilgængelige kort. De lægger med andre ord penge ud i blinde. Spillets gang Texas Hold'em spilles med et standard kortspil på 52 blade og kan spilles med mellem to og ti spillere. Disse er kendt som hole cards og kan kun ses og bruges af spilleren, som har fået dem tildelt. Dealer knappen rykker videre til næste spiller i efterfølgende hånd, hvilket betyder, at spillerne skiftes til at være dealer, small blind og big blind. Dealerens position bestemmer, hvilke spillere der skal betale 'blinds'. Pokerartikler Texas Hold'em-regler Texas Hold'em er verdens mest popuære pokerspil.\nTexas Ringsted holdem poker regler Dette betyder ikke, at spilleren nødvendigvis skal give kortene selv der bliver givet kort automatisk i online spil, og på kasino er der en dedikeret kortgiver. Trxas hver spiller har kigget på deres hole cards, får de lov til at handle for første gang. Dealerens position bestemmer, hvilke spillere regler poker texas holdem Ringsted texa betale 'blinds'. De lægger med andre ord penge ud i blinde. De fire betting runder Pre-flop - første bettingrunde Alt det, der sker før de første tre fælleskort kommer på bordet kaldet 'floppet'kaldes for 'pre-flop'.\nTexas Ringsted holdem poker regler 914\nTexas Ringsted holdem poker regler Russisk roulette Slagelse\nDe fire betting runder Pre-flop - første bettingrunde Alt det, der sker før de første tre fælleskort kommer på bordet kaldet 'floppet' , kaldes for 'pre-flop'. Dealer knappen rykker videre til næste spiller i efterfølgende hånd, hvilket betyder, at spillerne skiftes til at være dealer, small blind og big blind. Dette betyder, at du ønsker at spille hånden ved at matche størrelsen af det nuværende bet. Den spiller, der sidder til venste for big blind, agerer først, og man siger, at denne person er 'under the gun'. Dealeren identificeres på en markør kendt som dealer-knappen eller bare 'button'. Det er fordi, det at handle først ofte er en ufordelagtig position at være i. Spillets regler er ganske enkle og lette at lære, men det kan tage år at mestre Texas Hold'em. Efter hver spiller har kigget på deres hole cards, får de lov til at handle for første gang. For at sikre, at der altid er penge at vinde i hver pulje, skal to spillere lægge tvungne indsatser ud kendt som 'blinds' fordi disse bliver betalt, før spillerne har set deres kort. Hver spiller har følgende muligheder, når det er deres tur til at agere:\nDette indlæg blev udgivet i Poker texas holdem den 25.02.2019 af Kelmaran.\nVoodoogar 07.03.2019 kl. 05:01\nAkigis 04.03.2019 kl. 11:26\nVogami 03.03.2019 kl. 07:20\nDoujora 27.02.2019 kl. 18:53\nPoker munkebjerg Herning\nKajikasa til Regler poker texas holdem Ringsted


 Lys langs kysten\nKnud Peder Jensen og fotograf Knud Nielsen:\n- Danske fyrtårne fra Skagen til Gedser\nLigesom velskrivende ildsjæle har lukket op for kulturhistoriske anlæg og tekniske indretninger som vind- og vandmøller, veteranbaner, sejlskibe og sporvogne med litteratur af høj kvalitet, er det nu også lykkedes i sidste øjeblik at åbne for 58 grundmurede danske fyrtårne, der er udvalgt blandt 191 fyrstationer langs de danske kyster. De danske fyrtårne er efter 2. verdenskrig blevet automatiseret og affolket, og de gamle fyrmestre med deres ensomme familier er nu kun sort-hvide aftryk på gulnede fotos i Farvandsvæsnets arkiv. Nedlagte boliger og slukkede fyr er solgt, og skønt mange er bygningsfredet, er der ikke noget så nedslående som et slukket fyrtårn. Det skulle da lige være en vindmølle uden vinger. Kun få slukkede fyrtårne er holdt i live som fyret på Sprogø, der hver aften tændes af A/S Storebæltsforbindelsen til glæde for trafikken over broen.\nDerfor begyndte den kendte fotograf Knud Nielsen i slutningen af 1990’erne at fotografere fyrtårne. Forlaget Hovedland, der kom under vejr med den efterhånden imponerende billedsamling, opfordrede forfatteren Knud Peder Jensen til at skrive teksterne, og resultatet er denne fremragende guide til alle, der gerne vil orienteres om en let eksotiske verden langs vore kyster. Til de, der vil videre mere, er der bagest i bogen anbragt henvisninger til den trykte litteratur og relevante arkiver.\nEfter en lidt knudret indledning med fyrtårnes danske historie, fra de ældste hvide fyr på Skagen tegnet og opført af Philip de Lange 1747 til det yngste betonfyr på Dueodde fra 1962, forklares de vigtigste fagudtryk som anduvningsfyr, vinkelfyr, ledefyr og havnefyr, og hvorledes de forskellige fyr kan genkendes på lysets højde, styrke, vinkel, farve og lyslængde. Alt det, der styres af de sindrige mekanismer og urværker af pudset messing, spejle og linseapparater, der på nært hold imponerer enhver besøgende i fyrtårnenes lanternehuse.\nDerefter følger i lidt tilfældig rækkefølge fortællingerne om de mange grundmurede fyr, der var i drift da fotografen kom på besøg. Forfatteren har gravet flittigt i arkiver og ældre oversigtsværker og er i stand til på forbilledlig vis at fortælle levende historier om de små samfund på de 58 udvalgte fyr. Denne perlerække af tidsbilleder er elegant omkranset af ensartede tekniske og bygningshistoriske oplysninger. Bogen mangler imidlertid et landkort, der viser fyrenes placering og eksempler på, hvordan man læser fyrenes karakterer på søkort. Der mangler også en arkitektonisk vinkel, idet man som læser kan fornemme, at de forskellige perioders og egnes stilarter har præget tårnene. De ældste ligner murede kirketårne, de mellemste er formgivet efter industriens skorstene, og de yngste minder om de moderne sendemaster af beton.\nBogen er så charmerende fortalt med tekst og billeder, at man absolut lige må læse om det næste fyr, der naturligvis forfører én til at læse om de følgende – indtil der ikke er flere, og man er nået til den sidste side, hvor forfatteren lidt vemodigt dvæler ved den kendsgerning, at den ny tids teknik har affolket mange håndværk, landbrug og fyrtårne. Men fyrtårnene var jo selv en del af denne udvikling. Da de blev bygget og med tiden moderniseret, takket være de gamle fyrmestre, kasserede man hver gang gamle og arbejdskrævende urværker, lamper og tilsvarende materiel og procedurer til fordel for mere effektive og mindre arbejdskrævende, fordi det gjaldt sikkerheden til søs. Det ses på de alvorlige vejrbidte ansigter på de gulnede fotos, at der ikke var tid og overskud til den moderne tids romantisering, der gør, at hovedparten af de smukke og indtagende tårne helt uden nytteværdi bevares og vises frem.


”Vi skal tale højt om værdien af de opgaver, vi løser” - Forbundet Kultur og Information\nAktuel side: ”Vi skal tale højt om værdien af de opgaver, vi løser”\nVi skal tro mere på os selv som fag, mener KI’s nye næstformand Daniel Ackey, der i oktober 2020 afløste Jette Fugl på næstformandsposten.\nArkivfoto Simon Klein-Knudsen\nHvad gør Forbundet Kultur og Information (KI) til noget særligt?\n- Vi er et lille forbund med kort afstand fra det enkelte medlem til formand, hovedbestyrelse og sekretariat. KI har medlemmer, der arbejder med eksempelvis dokumenthåndtering, formidling af kultur og medlemmer, der står med hardcore data-mining. Vi er spredt ud på forskellige opgaver og specialer, men ikke flere, end vi har kendskab til, og derfor kan vi som forbund levere en høj service. Vi kender vores medlemmers arbejdssituation og er mere specialiserede end større organisationer. Jeg oplever det på min egen arbejdsplads, hvor kolleger, der er medlem af større faglige organisationer, går til mig, fordi vi som forbund ved mere om arbejdsopgaverne og udfordringerne, end de store forbund gør. Og vi kan blive endnu bedre i takt med, at vi går fra at fokusere på uddannelsesbaggrund til arbejdssituation og arbejdsopgaver. Dér har vi en kæmpe fordel i forhold til større organisationer.\nHvorfor er KI vigtigt for det enkelte medlem?\n- Det er vigtigt for medlemmerne at have en fagforening, der forstår deres virkelighed. Både i forhold til relevante arrangementer og uddannelser, i forhold til rådgivningen og i forhold til at vise mulighederne inden for faget både i vores kommunikation og i vores rådgivning. Og så er det vigtigt, at medlemmerne har en organisation, der taler deres fag, hvilket vi skal blive bedre til. Vi skal fortælle, hvad vores medlemmer laver, fordi mange oplever at blive udfordret på deres faglighed både af ledelsen og andre faggrupper. Vi skal vende fokus fra vores uddannelse til, hvad vi laver, og hvordan vores fag har udviklet sig. For vores fag udvikler sig hele tiden, og det skal vi fortælle.\nHvorfor er KI vigtigt set med samfundets briller?\n- KI’erne løser en vigtig samfundsopgave. I en tid med fake news og stigende datamængder er vores faglighed afgørende. KI’ere kan organisere viden og data på en etisk korrekt måde, og som fag er vi objektive, saglige og kildekritiske. Derfor har vi en særlig samfundsposition i det nye »videns-« eller måske snarere »datasamfund«. Vi lader os ikke besnære af de nye måder at bruge data på. Vi har en lang faglig historie for, hvordan man arbejder med data og information på en korrekt måde, mens andre fag måske er mere fascinerede af mulighederne for at indsamle data og bruge dem, men glemmer den dataetiske vinkel. Vores medlemmer har kompetencerne til at løse vigtige og afgørende samfundsopgaver, og det skal forbundet fortælle, for ellers bliver det måske usynligt.\n- En anden del af fortællingen om, hvorfor KI’erne er vigtige, handler om bibliotekerne. At det, at alle har lige adgang til viden og hjælp, er afgørende for et samfund, der vil mindske ulighed.\nPå grund af biblioteksloven, har vi nok taget det som en selvfølge, at folk forstod værdien af de opgaver, vi løste, men det gør de kun, hvis vi bliver bedre til at fortælle, hvad vi kan.\nHvorfor er du fagligt aktiv?\n- Begge mine forældre har arbejdet i bibliotekssektoren og været fagligt aktive, så det lå lidt i kortene. Jeg har altid syntes, at faget var spændende, men jeg havde tidligere et billede af, at det krævede mange års erfaring, før man kunne blive aktiv i forbundets bestyrelse. Men da jeg blev opfordret til at stille op til forbundets hovedbestyrelse for nogle år siden, tænkte jeg, at det kunne være spændende, og heldigvis blev jeg valgt. Det er fantastisk at kunne nørde i sin egen faglighed.\nHvorfor ville du gerne være næstformand?\n- Det var en mulighed for at komme endnu mere ind i det politis-ke arbejde og tale endnu mere for faget, så den chance greb jeg.\nHvad er dine tre mærkesager?\n- KI skal blive bedre til at fortælle om de fede ting, vi laver i vores fag, og vise, hvor vigtige vi er. Specielt i forhold til den nye datadagsorden skal vi være skarpere og vise, hvordan vores fag kan bidrage.\n- Min anden mærkesag er, at vi skal blive bedre til at tale om vores arbejdsopgaver for at synliggøre vores værdi, i stedet for som tidligere at tænke på os selv som en grundsten i samfundet, der ikke behøver at legitimere sig. På grund af biblioteksloven, har vi nok taget det som en selvfølge, at folk forstod værdien af de opgaver, vi løste, men det gør de kun, hvis vi bliver bedre til at fortælle, hvad vi kan.\n- Min tredje mærkesag er, at vi skal have fortalt nye kolleger fra andre faggrupper, hvor meget de får ud af at være i vores fællesskab. Vi har en masse at tilbyde, og som fag skal vi lukke andre faggrupper ind. Nogle kan måske være lidt bekymrede for, om det vil udvande vores fag, men det er jeg ikke. Som fag skal vi tro på os selv og være stolte af den forskel, vi gør. Eksempelvis taler vi slet ikke nok om værdien af at yde en god service. Det har været undervurderet i for mange år.\nHvor vil du gerne gøre en synlig forskel som næstformand?\n- Jeg afløser Jette Fugl som næstformand, og hun var meget aktiv, og det eksempel vil jeg følge. En næstformand er ikke bare en stedfortræder, men en aktiv stemme i forbundet og i debatten om faget.\nHvad er dine visioner for KI?\n- Vi skal være en stærkere stemme i den offentlige debat. Vi står med et godt udgangspunkt, hvor vi lige har fået et nyt navn, og i vedtægterne er opgaven som interessevaretager blevet opprioriteret, og det betyder, at vi nu skal være mere synlige på fagets vegne.\nNavn: Daniel Ackey\nStilling: Specialkonsulent ved Københavns Kommunes Biblioteker. Arbejder som webredaktør med opgaver inden for udvikling og drift af it-systemer.\nUddannelse: Bachelor i informationsvidenskab fra biblioteksskolen i 2007. Cand.it. i E-business fra IT-Universitetet i København i 2009.\nKarriere: I 2010 ansat som webredaktør på Gentofte Hovedbibliotek, dernæst ansat i Københavns Kommunes Biblioteker i 2015.\nTillidsposter i KI: Bestyrelsesformand, Faggruppen IT og Data, Medlem af forretningsudvalget siden 2019, samt KI’s repræsentant i Broen til fremtidens styregruppe siden 2019.\nBor på Nørrebro med Marie, der er informationsspecialist på Det Kgl. Bibliotek. Sammen har de sønnen Jens på næsten 5 år.\nFavoritbibliotek: Mit lokale bibliotek på Nørrebro, de har udover et nyt flot bibliotek også været gode til at lave samarbejder lokalt, så der altid er en god stemning, og brugerne hjælper hinanden. Det flotteste bibliotek, jeg har besøgt, er dog Statssalen på Nationalbiblioteket i Wien. Det var imponerende smukt.\nFavoritbog: Jeg har to – den ene er Halfdan Rasmussens Lange Peter Madsen, som jeg har fundet en første udgave af for nyligt. Den fik jeg selv læst højt som barn, og nu er det yndlingsoplæsningsbogen hos os. Men ellers er jeg en blanding af skøn- og faglitteratur og ikke typen, der vender tilbage til den samme bog to gange. Skal jeg fremhæve en bog lige nu, er det Stasiland af Anna Funder. Jeg er fascineret af DDR, Berlin og byens mærkelige historie.\nFavoritserie: The West Wing. Den har jeg set mange gange. Det politiske magtspil er fascinerende.


Beosound 1 GVA. Foto: recordere.dk\nFørste udgave af streaminghøjttaleren Beosound 1 kom på markedet i efteråret 2016.\nI december 2018 udkom en ny udgave, med taleassistenten Google Assistant indbygget, og det er den model der testes her.\nDa Beosound 1 kom frem var det enten med lokal betjening på højttaleren eller styring via app. Nu er der også fjernbetjening via B&O-fjernbetjening, stemmen, Google Chromecast eller Airplay 2.\nDet gør den nye udgave, kaldet Beosound 1 GVA, til en mere komplet højttaler.\nEn højttaler der også kan parres med en anden Beosound 1, til et stereo musiksystem. Hvordan det fungerer med en højttaler der er ‘true 360’, altså sender lyden ud i alle retninger, det lytter jeg på.\nI denne anmeldelse vil jeg også dykke ned i mulighederne for musik via Google Home smarthjem, fordi det er en stor del af oplevelsen med denne højttaler, sammenlignet med første udgave af Beosound 1.\nBeosound 1 GVA i bronze farve. Foto: Bang & Olufsen\nHøjttaleren, der er designet af Torsten Valeur fra David Lewis Designers, fremstår smuk i aluminium. Som en lille skulptur i hjemmet.\nFormen er konisk, bredere forneden og smallere i toppen. Formen brydes i toppen af diskanthøjttaleren, der er designet på en måde så det – set fra forsiden – virker som om toppen svæver.\nModellen fås i forskellige farver, der løbende skiftes ud. For tiden er det ‘natural’ (ufarvet aluminium), brass tone (messing) og bronze der er valg imellem.\nDen model jeg testede var ‘natural’, men hvis der overvejes et køb af højttaleren her, så tjek også den midlertidige bronze-farve ud.\nAluminium der er anodiseret (indfarvet), i den bronze-tone B&O har valgt, fremstår utrolig smuk. Efter min mening er det en af de flotteste farver B&O nogensinde har haft i en kollektion.\nEn varm farve der skiller sig ud fra andre højttalerprodukter. Særligt på Beosound 1, og på storebror Beosound 2, der træder den farve virkelig frem, ikke mindst når der er genskin fra lyset omkring.\nDen bronze-farve må B&O gerne holde på markedet længe.\nDe fysiske tilslutninger sidder i bunden. Foto: recordere.dk\nAt omtale de fysiske tilslutninger på denne højttaler er hurtigt overstået, der er:\nDette er en trådløs streaminghøjttaler, og her understøttes disse forbindelser:\nHøjttaleren kan indgå i multirum musiksystemer. Både B&Os eget, samt via Chromecast og Airplay 2.\nHer er Chromecast p.t. det mest fleksible multirum for en højttaler som denne, og undervejs i denne anmeldelse kommer jeg ind på hvorfor.\nBeosound 1 GVA i messing farve. Foto: Bang & Olufsen\nHøjttaleren installeres via Bang & Olufsen app (Android eller Apple iOS). Vælg ‘indstillinger’, tryk på knappen ’tilføj produkt’, og følg herefter trin-på-trin vejledningen.\nØnskes at benytte Google Assistant så sendes man også omkring app’en Google Home undervejs, for at installere den del. Også det er en enkel trin-på-trin vejledning.\nDet tager ikke mange minutter, så er det helt sat op og klar til brug.\nKnapperne på Beosound 1 lyser op efter behov. Foto: Bang Olufsen\nBetjening (på højttaleren)\nToppen af Beosound 1 GVA har et display, touch panel og volumenknap.\nNår volumenknappen berøres så mærker man det er B&O der står bag. Der er benyttet kuglelejer, så knappen drejer blødt og lækkert.\nTouchpanelet har én knap der kan styre både tænd/sluk og play/pause.\nDer er også en mikrofonknap der kalder på Google Assistant. Et tryk på den svarer til at sige ‘ok, Google’, som får Assistant til at lytte og afvente en ordre eller et spørgsmål.\nDer er også mulighed for fire favoritknapper *) til Google Assistant, der kan benyttes som genveje til forskellige ting. Det kan være at starte en bestemt radiostation eller afspille en playliste, men da det er genvej til Google Assistent kan det også være styring af lys, fortælle vejudsigten eller andet. Mere om Google Home senere.\nOpdatering: Da anmeldelsen blev skrevet virkede disse genveje endnu ikke på dansk, men det gør de nu. Så nu kan der indtales danske genveje til Google Assistant. Bare hold en genvejsknap nede i få sekunder, så spørger Assistant hvad genvejen skal indeholde, og så siger du bare hvad det er. Eksempelvis “Tænd lyset” eller “Spil DR P3”.\nHvis man laver et swipe mod højre, med fingeren på touchpanelet, så er det ‘next’ (næste) og et swipe mod venstre er ‘prev’ (forrige). På den måde kan man hoppe frem og tilbage i en playliste.\nHvis Google Assistant ikke benyttes så er der mulighed for at slå mikrofonerne fra. Dette via en knap i bunden af højttaleren.\nBeosound 1 GVA kan fjernbetjenes med BeoRemote One BT (Bluetooth)\nEn anden måde at styre Beosound 1 GVA er via en BeoRemote 1 fjernbetjening (ekstra tilbehør).\nDer kræves en B&O-fjernbetjening med Bluetooth, enten en ‘BeoRemote One BT’ eller ‘BeoRemote One BT Netflix/Amazon’.\nFjernbetjeningen kan styre tænd/sluk, volume og aktivering af ‘lyt med’ (på andre B&O-enheder). Derudover er der kontrol af de musikkilder der er aktiveret under konfigurationen via Bang & Olufsen app.\nJeg aktiverede TuneIn radio, og så kunne jeg se mine favorit radiostationer på fjernbetjeningen og sætte Beosound 1 til at spille dem.\nEn anden type fjernbetjening der kan vælges i stedet er Essence Remote, der er en ‘knap’ til væg eller bord, som via Bluetooth kan fjernbetjene B&O-højttalerne. Det er en meget enkel måde at betjene musikken på, med on/off, volume og next/prev. Bemærk dog at dette produkt er udgået fra B&O, men fortsat sælges sålænge lager haves.\nMan er ikke begrænset til én fjernbetjening via Bluetooth. Der kan parres flere ‘BeoSound One BT’ og ‘Essence Remote’ med samme højttaler.\nDa forbindelsen på begge disse fjernbetjeninger er via Bluetooth så behøver fjernbetjening og højttaler ikke at kunne ‘se’ hinanden. Man kan også sidde inde i nabostuen og fjernbetjene, så langt væk som Bluetooth-forbindelsen nu rækker.\nEssence Remote virker også på BeoSound 1. Foto: Bang & Olufsen\nTip: Sådan parres BeoRemote One BT med B&O-højttaleren\nGå ind i B&O app.\nVælg den højttaler der skal parres\nVælg par enheder\nPå BeoRemote One BT:\nStart nu parring på såvel app som fjernbetjening\nBetjening via Bang & Olufsen app\nBeosound 1 kan også, ligesom de øvrige B&O-højttalere på netværk, styres via app’en Bang & Olufsen.\nHer kan der vælges kilder og der er styring for play/pause, next/prev samt volume og stand-by.\nApp’en viser også covers fra albummet til det nummer der spiller nu.\nBeosound 1 GVA kan tages med i haven og spille flere timer på batteri – hvis der er WiFi. Foto: recordere.dk\nBeosound 1 GVA har indbygget batteri, så den kan flyttes med rundt i huset eller tages med i havestuen eller ud på altanen.\nHøjttaleren er dog ikke bygget til udeliv. Med en kampvægt på 3,5 kg, en bredde på 16,2 cm og en højde på 32,7 cm, der er det ikke lige en man pakker i tasken.\nDer er heller ingen IP-rating for højttaleren, så regn ikke med at den tåler vandstænk eller støv. Det er en højttaler beregnet til at bruges under tag og bør kun tages med udenfor i tørvejr, og så skal den være i nærheden af noget WiFi for at spille.\nDen er specificeret til at spille op til 12 timer på batteri, med moderat volumen. Jeg har testet den på batteri også, og det fungerer fint, men har ikke efterprøvet hvor mange timer den spiller på batteri ved forskellig volumen.\nHvis Beosound 1 GVA flyttes meget rundt, kan det anbefales at tilkøbe en oplade station. Det er en dockingstation man placerer højttaleren i når den skal oplades, og så kan man nemt tage højttaleren med igen, uden at skulle pille kabler af først.\nOplade station for Beosound 1 GVA. Foto: Bang & Olufsen\nBeosound 1 GVA med oplade station. Foto: Bang & Olufsen\nAf musiktjenester er der indbygget understøttelse for:\nDerudover understøttes Spotify Connect, men her etableres forbindelsen via Spotify app.\nMed Airplay 2 og Chromecast er det med indbyggede musiktjenester dog nærmest gjort overflødigt.\nAf lydformater understøttes:\nWMA (ikke lossless)\nSamplefrekvenser op til 24-bit 192 KHz.\nDer understøttes Airplay 2. Med det kan Apple-enhederne forbinde trådløst til højttaleren.\nOm det er Apple TV, iPhone, iPad eller Mac så kan der spilles ud på denne højttaler. Airplay 2 understøtter også at spille ud på flere højttalere samtidig (i mono).\nAirplay 2 understøtter dog p.t. ikke at oprette stereopar, hvor to højttalere sammen danner en stereo-afspilning, med andet end Apples egne HomePod-højttalere.\nDet er dog ikke enten/eller. Man kan sagtens bruge eksempelvis Airplay 2 og Chromecast i flæng. Det ene øjeblik kan man spille noget musik via Airplay 2 fra en iPhone og det næste øjeblik noget musik via Chromecast over Google Home.\nBeosound 1 GVA har indbygget Chromecast, og det betyder at der kan streames til den fra musikkilder/apps der understøtter chromecast.\nDet betyder samtidig at den kan indgå som højttaler i Google Home, hvor den kan indgå i multirum med andre Chromecast-kompatible højttalere, anlæg eller Chromecast-enheder.\nChromecast multirum fungerer rigtigt godt. Det er nemt at oprette højttalergrupper. Det sker via Google Home app, og de grupper der er oprettet optræder herefter som selvstændige ‘enheder’ det kan streames til via Chromecast.\nHvis der eksempelvis oprettes en gruppe der hedder ‘Stuen’, med flere højttalere tilknyttet, så vil den gruppe optræde som valg i de musikapps der understøtter Chromecast.\nNår musikken spiller sker det synkront ud på højttalerne.\nPå nogle højttalere med Chromecast indbygget der skal man ind i højttalerens indstillinger i Google Home og slå ‘Fuldt dynamisk område’ til, for at streamingen ikke begrænses i frekvensområde. Den indstilling var der ikke for Beosound 1 GVA. Tænker det skyldes at Google kender den allerede og ved at den skal spille med bedste dynamikområde.\nBeosound 1 GVA. Foto: Bang & Olufsen\nChromecast understøtter også parring af to højttalere som et stereosæt. Når de er parret vil de optræde som én højttaler overfor Google Home og andre apps/enheder der understøtter Chromecast.\nNår man parrer to Beosound 1 GVA, så bliver den ene højttaler ‘master’ og den anden ‘slave’. Herefter er det kun den ene af højttalerne der håndterer eksempelvis Google Assistant.\nBeoSound 1 GVA er 360-graders højtttalere. De spreder mellemtone og diskant ud i alle retninger. Jeg var derfor spændt på hvordan de ville lyde i stereo.\nStereo fungerer overraskende godt. Lidt af detaljegraden i stereoperspektivet går godt nok tabt, til gengæld er der mere volumen i lydbilledet og højttalerne kan stå længere fra hinanden og alligevel spille tydelig stereo. Samtidig behøver højttalerne ikke rykkes så langt bagud i forhold til lyttepositionen.\nTil denne test lånte jeg en ekstra Beosound 1 og havde to højttalere placeret på skrivebordet. Med klassiske frontvendte højttalere ville man sige højttalerne skulle rykkes om bag skrivebordet og være af ‘nearfield’-typen til lytning tæt på.\nMen de to Beosound 1 spillede ganske vellydende musik i stereo stående på skrivebordet, og det vil jeg tro skyldes 360-graders spredningen.\nBeosound 1 GVA (Google Voice Assistant) kommer med både indbygget Google Assistant og Chromecast Build-in.\nDet betyder at den kan indgå i Google Home, på lige fod med Googles egne Home-højttalere.\nHer kan den både spille musik og fungere som ‘indgang’ til taleassistenten.\nPersonligt er jeg ikke til taleassistenter hvor man skal konstruere sætningerne meget præcist for at de forstås rigtigt, eller taleassistenter der kun kan engelsk. Jeg hører derfor til dem der ikke er særligt imponeret over Siri og finder Alexa på engelsk for langt væk fra danske forhold.\nDer er Google Assistant noget helt andet. Den forstår dansk flydende, og man skal slet ikke sige tingene på en bestemt måde for at den forstår. Bare tal almindelig dansk til den.\nSelv min til tider lidt mumlende stemme, med tudser i halsen og forskellige måder at udtale tingene på, det forstår Assistant også. Under denne test var der meget få gange hvor jeg måtte gentage kommandoen, og det var mest fordi jeg var lidt overivrig eller havde glemt hvad en playliste hed.\nGoogles AI (kunstig intelligens) er stærk i Assistant, og den lærer undervejs og bliver derfor bedre og bedre for hver dag man tilbringer i hinandens selskab. Det er også AI der gør at Assistant kan modtage ordrer der tager udgangspunkt i noget der er sket tidligere. Så man ikke starter forfra hver gang.\nAssistant ‘vækkes’ med “ok, Google”. Det er kodeordet til at den skal begynde at lytte.\nMig: “Ok, Google, spil P3”\nGA: “Streamer DR P3 via TuneIn”\nHer spiller radioen på den lokale højttaler, i dette tilfælde Beosound 1.\nHar man flere højttalere, tv eller anlæg med Chromecast Build-In eller har man tilsluttet Chromecast-produkter til TV eller anlæg, så kan der også spilles på dem.\nLaves en højttalergruppe i Google Home som hedder “hele huset”, så vil man kunne sige:\nMig: “Ok, Google, spil P3 i hele huset”\nGA: “Streamer DR P3 via TuneIn på hele huset”\nDet er så her at Googles AI kan komme i spil. For hvis jeg nu gerne ville høre playlisten ‘recordere’ fra Spotify, så kan jeg sige:\nMig: “Ok, Google, spil recordere playliste”\nJeg fik ikke fortalt hvor jeg ville høre den playliste, så nu skulle man tro at den enten fortsatte på gruppen ‘hele huset’ eller tog det bogstaveligt og spillede lokalt på Beosound 1.\nMen nej, her kommer AI i spil, og Assistant registrerer flere muligheder for hvad jeg mener, og skyder et spørgsmål ind:\nGA: “Skal indholdet fortsat spilles på hele huset?”\nGA: “Helt i orden. Her er recordere playliste via Spotify”\nOg musikken spiller ud på lokal Beosound 1.\nDen form for dialog bliver helt menneskelig. For en person ville også spørge en ekstra gang, hvis der opstod tvivl.\nHer kan man i øvrigt både vælge det korte svar, ‘ja’ eller ‘nej’, eller man kan vælge at være høflig med ‘ja, tak’ og ‘nej, tak’. Også det forstår Assistant.\nØnsker man at stoppe musikken igen, er det bare at sige:\nMig: “Ok, Google, stop”\nMan kan også sige stop musikken og andre varianter. Men Assistant forstår at ‘stop’ handler om at stoppe noget der afspiller lige nu, ligesom ‘sluk’ handler om at slukke noget – eksempelvis noget tændt lys.\nVed en sådan kommando gør Assistant det iøvrigt bare, uden at svare tilbage.\nRinger telefonen eller ringer det på døren, så kan man også sige:\nMig: “Ok, Google, pause musikken”\nOg når der er fri bane til at spille lidt musik igen kan man sige:\nMig: “Ok, Google, genoptag musikken”\nIgen er der ikke kun én måde at sige tingene på. Samme kunne opnår med eksempelvis “pause afspilning” og senere “genoptag afspilning” – eller blot “genoptag”.\nEr musikken lidt for høj eller lav?\nMig: “Ok, Google, skru lidt ned”\nMig: “Ok, Google, skru op”\nDen danske Assistant er god til dansk. På et tidspunkt legede jeg med engelsk Assistant og der blev den ved med at insistere på at ‘DR’ måtte være ‘Doctor’.\nPå dansk ved den derimod godt hvad DR er, ligesom rum, playlister mv. kan være på dansk. Så en playliste der hedder ‘Sønnens hits’ eller et rum der hedder ‘Soveværelse’ er ok.\nAf musiktjenester understøtter Google Home p.t. Spotify, Google Play Music og YouTube Music. Men andre kommer nok til senere. Forleden dukkede Apple Music op i Google Home, men den fjernede Google igen med beskeden om at det var en fejl. Måske den musiktjeneste bliver den næste.\nHvis man ellers kan forlige sig med tanken om at hver gang man siger “ok, Google” så sendes der en optagelse ind til Googles servere for fortolkning, og at disse optagelser aldrig slettes men i stedet benyttes til at forbedre talegenkendelsen, så er Google Assistant i Google Home blevet rigtig god.\nNetop til styring af musik er det langt hurtigere bare at sige hvad man ønsker at høre hvor. Langt hurtigere end at finde en app frem og søge, og når Googles taleassistent så rent faktisk forstår det meste af det man siger – på helt almindeligt dansk – så kan det varmt anbefales herfra.\nDet er iøvrigt ikke kun musikken der kan styres. Det kan være Hue lys og andet, ligesom man kan spørge Assistant om alt muligt. “Hvornår lukker Matas?”, “Hvilket år døde Prince?”, “Hvad er 2+2”, “Hvilket land er verdens mindste?”. Mulighederne er uendelige.\nDer bør dog understreges at Google Assistant virker på denne måde uanset højttaler/anlæg. Det bliver bare ekstra genialt når det samtidig er interegreret i en vellydende højttaler som Beosound 1 GVA.\nBør måske også nævne den finesse at højttaleren dæmper musikken når der siges “ok, Google” så den er klar til at høre kommandoen/spørgsmålet. Det er noget der er indbygget i Google Home, men det virker også her, både når den benyttes som mono-højttaler og i stereosæt.\nNår jeg tester højttalere så er noget af det første jeg afprøver: Hvordan lyder de med radio når der tales. For hvis bas/mellemtone f.eks. er pumpet til musik, så kan det blive anstrengt i længden at lytte til tale.\nTale klarer Beosound 1 GVA til bravour. Stemmerne går klart igennem, og der er en fin ballance mellem hele registeret. Hverken for dyb eller for skinger. Radio går rent igennem på denne højttaler, også musikradio.\nPå musikstreaming der har et nummer som ‘Thinking Out Loud’ med Ed Sheran stor volumen, og det får hjælp af 360-graders spredningen, så selvom det er en mono-højttaler så får lyden fra den også mere volumen i rummet.\nBunden er tilpas, ikke som med en subwoofer, men jeg testede mest Beosound 1 stående på et skrivebord og der kunne den godt sætte bordpladen i svingninger, når musikken gik dybt ned i registeret, som eksempelvis på ‘Soldier of Love’ af Sade.\nI ‘I Dreamed A Dream’ fra musicalen Les Misérables, i den version der synges af Anne Hataway, der indledes med en skrøbelig stemme der først taler for senere at gå over i sang. Det klarede højttaleren her godt. En mindre god højttaler kan “kvæle stemningen” så det følsomme går tabt, men Beosound 1 GVA fulgte bare med i hele registret.\nI ‘Bohemian Rhapsody’ fra Queen (Remasteret 2011) fik højttaleren igen fylde på. Kor, vokal, guitar og trommer fungerer fint. Dog havde højttaleren her lidt udfordringer med den bas der går meget dybt på dette nummer. Ikke at gengive bassen og gøre det rent, men her var det som om bassen tog over og ballancen i nummeret gled lidt. Dette med bas-knappen i neutral og uden loudness.\nNummeret ‘The Sound of Silence’ med Paul Simon gav virkelig volume på drengen her, og det er i positiv forstand. Det lød som om Paul Simon sad på en stol her ved siden af, og gav den gas med guitar og sang, som var det en lille privat koncert jeg var vidne til. Men når jeg kiggede hen mod Paul stod der kun en Beosound 1 GVA.\nSamme oplevelse med Gasolins ‘This Is My Life’ der åbner med Kim Larsens sang akkompanieret af guitarer. Starten af nummeret lød også som om Kim sad og spillede ved siden af, indtil det punkt hvor resten af bandet kommer med.\nPå et nummer som ‘Enter Sandman’ med Metallica, som højttaleren spiller fint i hele registeret, savnede jeg dog stereo. Det lød fint, men gav omvendt heller ikke fornemmelsen af at Metallica stod lige ved siden af og spillede. Det lød som det det var, en mono-højttaler. Dog med meget volumen for mono, men ikke nok til at snyde min hjerne til at tro jeg var til koncert.\nDet samme med et nummer som ‘Smoke on The Water’ med Deep Purple. Fin gengivelse, stor volumen, men bedre hvis det var i stereo.\nSå er oplevelsen en helt andet med ‘Hey Jude’ af The Beatles (Remasteret 2015). Den indledes med Paul McCartney på klaver og vokal, og der vendte oplevelsen tilbage, med at han ligeså godt kunne sidde ved siden af. Det er her hvor en god mono-højttaler kan noget andet end klassisk stereo.\nNummeret ‘Stairway to Heaven’ med Led Zeppelin lægger op til at blive spillet i stereo, men også det fungerer egentlig ganske fint på en 360-graders mono-højttaler som Beosound 1 MVA. Det er en tydelig vokal, med opbakning fra et band kommer mere og mere med som nummeret skrider frem, og højttaleren følger godt med hele vejen.\nForcer og begrænsninger ved en mono-højttaler som denne kan iøvrigt elemineres ved at købe to af dem, og koble dem sammen til ét stereo musiksystem.\nOk, 2 gange 11.000 kroner er 22.000 kroner og for den pris kan man få mange stereoanlæg; Men ikke et stereoanlæg i samme design som det vil være at sætte to Beosound 1 GVA (eller to Beosound 2 GVA) ind i stuen. Et stereoanlæg der samtidig har mange flere betjeningsmuligheder, med alt fra klassisk fjernbetjening til mundtlig kontrol.\nTo Beosound 1 GVA kan parres til ét stereosæt via Google Home og optræde som én stereo Chromecast højttaler.\nGod WiFi nødvendig\nNår der investeres i streaminghøjttalere som disse, så er det nødvendigt at have et godt netværk. Et WiFi der er god på både dækning og stabilitet.\nFor ellers kan der komme klumper i musikken, og oplevelsen af hvad højttalere som disse kan bliver mindre god.\nJeg har god WiFi-dækning her og oplevede ikke nogen problemer, men jeg talte med en B&O-forhandler forleden som fortalte: At det er nogle af de udfordringer, som de støder på ude hos kunder, der ikke tidligere har anvendt deres netværk til streaming.\nBeosound 1 GVA (Google Voice Assistant) kombinerer en god højttaler med Googles smarthjem, og det er en cocktail der fungerer overraskende godt.\nDet virker jo. Google Assistant forstår dansk, og skal ikke instrueres på en bestemt måde. Man siger bare hvad man vil høre, om der skal skrues op eller ned, eller stoppe musikken igen.\nRadio understøttes direkte gennem gratisdelen på TuneIn, og abonneres på en af de understøttede musiktjenester (p.t. Spotify, Google Play Music og YouTube Music) kan hele musikkataloget derfra stemmestyres.\nUdover musikstyring fungerer Beosound 1 GVA som en ‘Google Home’-smarthøjttaler, der kan også kan styre lys mv. og hjælpe med hverdagens spørgsmål og søgninger.\nVil man ikke bruge stemmestyringen så understøttes også en klassisk fjernbetjening, betjening direkte på højttaleren samt styring via app. På betjeningsmulighederne er Beosound 1 GVA noget af det mest fleksible på markedet.\nMed batteri kan den tages med rundt i huset eller ud i udestuen.\nJeg sidder tilbage med den følelse at kombinationen af Google Assistant og Beosound 1 er “A Match Made In Heaven”. Googles taleassistent er kongen på dansk og dette kombineret med den gode B&O-lyd og det smukke design, gør denne højttaler til noget særligt. At styre musikken med stemmen, når det fungerer så godt som her, er stærkt vanedannende.\nMed et prisskilt på kr. 11.000,- ligger den nok i den høje ende for hvad der normalt ofres på en streaminghøjttaler; Men jeg mener også at man får så meget mere med i pakken her. Efter at have haft den til test i en periode får den mine bedste anbefalinger. Jeg mener den er hver en krone værd.\nBang & Olufsen Beosound 1 med Google Voice Assistant koster kr. 11.000,- hos B&O-forhandlerne.\nTjek tilgængelighed og dagspris\nB&O Beosound 1 GVA\nDansk Google Assistant\nMulighed for stereosæt\nIngen Apple Music via stemmestyring\nIngen TIDAL (+HiFi) via stemmestyring\nForrige artikelAnden sæson af ’Cobra Kai’ lander 24. april\nNæste artikelNy 10,2”-iPad kan følge med iPad mini 5 d. 25. marts


Her bliver der sprittet af en gang i minuttet: Fitnesscenter har gjort afspritning til en del af konceptet | hsfo.dk\nHer bliver der sprittet af en gang i minuttet: Fitnesscenter har gjort afspritning til en del af konceptet\nAnne Holstein Rathlou Steffensen står i spidsen for Loop Fitness på Høegh Guldbergs Gade, der har gjort afspritning til en del af cirkeltræningen. Foto: Claus Skovholm\nAfspritning har fået en central rolle, efter fitnesscentre er genåbnet. Også blandt brugerne, der har glædet sig til at kunne gå i fitnesscenter.\n15 jun. 2020 kl. 11:39\nDen lyd er kunderne hos Loop Fitness på Høegh Guldbergs Gade vant til at høre en gang hvert 45. sekund, når de træner i centret. Loop Fitness tilbyder nemlig cirkeltræning, der går ud på at bruge en træningsmaskine kortvarigt og intensivt, inden man går videre til næste.\nKlokken, der lyder ud af højttalerne, er en påmindelse om at skifte.\nNår centrets 1100 brugere tager hul på første træning, siden centret fik lov at genåbne efter coronanedlukningen, vil de opdage, at klokken ikke lyder helt så ofte, som den plejer.\nNu går der nemlig 60 sekunder mellem hvert klokkeslag, og de ekstra 15 sekunder har ét særligt formål: hygiejnehensyn.\n- Den første gang, man kommer i centret efter coronaen, får man udleveret en klud og en forstøver med sprit. Dem tager man med sig rundt, så hver gang, man kommer til en ny træningsmaskine, bruger man lige 15 sekunder på at spritte den af, fortæller Anne Holstein Rathlou Steffensen, der står i spidsen for Loop Fitness i Horsens.\nCirkeltræning rummer nemlig en masse berøring af de samme overflader, men med klud og forstøver bliver smittefaren holdt i skak, vurderer Anne Steffensen.\nTanken er, at brugerne skal tage kluden med hjem og vaske den, så de kan bruge den igen, næste gang de kommer.\n30-40 procent færre\nUnder coronanedlukningen har Loop Fitness i Horsens haft seks medarbejdere sendt hjem på lønkompensation. De blev alle kaldt tilbage på arbejde, da det stod klart, at fitnesscentrene fik lov at genåbne 8. juni.\nLoop Fitness genåbnede torsdag 11. juni.\n- Vi tager vores forholdsregler. Der er større afstand mellem maskinerne, vi rengør mere end normalt, og der står håndsprit klar til brug, siger Anne Steffensen.\nPå åbningsdagen kom der i underkanten af 50 brugere, og det er ifølge Anne Steffensen 30-40 procent færre end normalt.\n- Jeg tror, mange stadig lige skal omvende deres tanker til, at fitnesscentrene er genåbnet. Mange er i risikogruppen og venter med at gå i fitness, og så er der formentlig også nogle, der lige venter og ser det an, siger Anne Steffensen.\nGeorge Michael Hansen er vant til at gå i fitnesscenter fem-seks gange om ugen, så coronanedlukningen har sendt hans form til tælling. Foto: Claus Skovholm\nOg selvom der var mennesketomt i centret, da Folkebladet lagde vejen forbi fredag eftermiddag, er Anne Steffensen ikke i tvivl om, at mange higer efter atter at komme i fitnesscenter.\n- Mange har købt eget udstyr og trænet derhjemme under corona, men det er ikke det samme som at komme ud af huset. Jeg tror, mange har savnet at komme i fitnesscenter, siger hun.\n- Min form er... rund\nDet kan George Michael Hansen bekræfte.\nHan er kunde hos Fit&Sund på Høegh Guldbergs Gade, og inden corona lukkede fitnesscentrene,, var han af sted fem-seks gange om ugen.\n- Det er rart, at fitnesscentrene er genåbnet. Jeg har slet ikke trænet under nedlukningsperioden, heller ikke derhjemme. Min form er... rund, så da fitnesscentret åbnede igen, skulle jeg bare i gang, siger han, der ikke er nervøs for smittefaren.\n- Der har jo nærmest ikke været nogen tilfælde i Horsens, så jeg har ingen betænkeligheder, siger George Michael Hansen, der dog sørger for at spritte udstyret af inden brug.\nI samme center er Lukas Hedengran kunde. Han har forsøgt at opretholde træningen, mens fitnesscentrene holdt lukkede, men oplevelsen har ikke været den samme.\nLukas Hedengran stod klar den dag, Fit&Sund genåbnede efter coronanedlukningen. Foto: Claus Skovholm\n- Før coronaen kom jeg i Fit&Sund tre-fire gange om ugen. Mens centret var lukket brugte jeg pakourbanen på Rådhustorvet, men jeg fik slet ikke samme udbytte, så jeg stod her, den dag Fit&Sund genåbnede (9. juni, red.), siger Lukas Hedengran.\nHeller ikke han frygter at blive smittet i centret.\n- Men jeg spritter mere af nu, end jeg gjorde før, siger Lukas Hedengran.\nVirksomheder med hjemsendte medarbejdere: Krisen har gjort o...\nFitnesscentre har tabt mange penge: Vi håber og tror på åbni...


Candida-svamp Forskning Mave - tarmkanalen\nJune 3, 2014 December 8, 2017 Marianne Palm\t6653 Views 1 Comment\nAf Kristine Bindslev.\nArtiklen blev trykt i magasinet sund-forskning.dk og //mig// – efterår 2013.\nFortalere for alternativ medicin og behandling mener, at der er en udbredt forekomst af systemisk candidiasis.\nDen etablerede lægevidenskab mener, der er begrænsede videnskabelige beviser på, at subklinisk systemisk candidiasis er en levedygtig diagnose. to behandlere og en forsker fortæller i tre interviews, hvad man i dag ved om den normalt fredelige svamp, candida albicans.\nPia Birk er uddannet kostvejleder og zoneterapeut m.m. I 2003 kom hen- des første bog om candida. Forud for bogen lavede Pia Birk et statistisk materiale, der byggede på candida- og intoleranceprøver fra Nordic Lab. Resultatet blev en candidadiæt, der er lettere at følge end den gængse, og hvor den samme mad kan serveres for hele familien.\nHvad er den primære årsag til overvækst af candidasvampen?\nJeg oprettede mit firma Kostterapeuten i år 2000 og har haft over 200 klienter med overvækst af candida. I mine øjne er den primære årsag til et forøget niveau af candida behandling med antibiotika. Det stemmer også godt overens med, at antallet af klienter med candidiasis har været faldende de seneste år, hvor lægerne er blevet bedre til ikke at udlevere antibiotika til symptomer, der ikke kræver det. Der findes dog andre mulige årsager, bl.a. amalgamfyldninger.\nHvis du skulle pege på en stak symptomer, som ifølge dine erfaringer overve- jende skyldes candida, hvilke symptomer vil du så fremhæve frem for andre?\nMave-tarm-problemer er et gennemgående symptom ligesom fødevareintole- rance, sukkercravings og en udpræget træthed.\nI adskiller jer lidt i valg af behandlingsforslag og diæter. Hvilke kostråd vil du give læseren med på vejen?\nUndgå alt, der føder svampen, dvs. hurtigtoptagelige kulhydrater, men også alt, der belaster kroppen og alt, der kan være fødevareintolerance over for.\nEr der kosttilskud eller naturlægemidler m.m. du vil give et par ord med på vejen i en behandling af candida overvækst?\nDet er vigtigt, at der gives et svampedræbende middel ved siden af diæten. Perfrakehl som stikpiller har altid givet et godt resultat. Jeg bruger også en rotationsdiæt med svampedræbende produkter sammen med kosten. Typisk bruger jeg hvidløg, Ipe Roxo, olivenolie, rødkål, ingefær og aloe vera afhængig af årstid og klient. Probiotica og chlorella er også uundgåelige.\nI gamle dage behandlede behandlere rask væk 8 ud af 10 som tilfælde af candida overvækst. Hvad mener du om det? – Og hvordan ser det ud i dag?\nDer kan godt være andre ting i spil, når folk kommer med symptomer på can- dida. Det vigtigste for mig er, om de har forhistorien, dvs. indtaget af anti- biotika, og at symptomerne så udvikles derefter eller tandproblemer. Jeg tror, at behandlerne i dag generelt er mere opmærksomme på andre muligheder.\nHvordan har du det med, at den etablerede lægeverden ikke anerkender overvækst af candida som en sygdom eller de symptomer, som alternative behandlere arbejder med?\nProblemet med manglende anerkendelse af overvækst opstår, i mine øjne, fordi lægerne ikke kan opstille et fast symptombillede. Symptomerne kan være rimeligt forskellige fra person til person, dog altid med maveproblemer og træthed til følge.\nEva skrev for 25 år siden den revolutionerende og åbenbarende bog ”har du svamp” inspireret af to amerikanske læger William Crook og C.orian truss. Vi besøger hende i hendes klinik, hvor hun har mere end 30 års erfaring med at behandle tarmdysbioser herunder overvækst af svamp.\nDin bog udkom i 8 oplag og var vild populær. Hvorfor det?\nBogen matchede en masse menneskers symptomer, og her var der en diæt, der virkede mod symptomerne. Senere er vi blevet klogere. Det har vist sig, at diæ- ten virker på meget andet end candida, og alle vil overvejende have godt af at følge den. Det er en tarm-, stofskifte-, metabolisme-venlig diæt, der virker afgiftende og på inflammatoriske tilstande, fordi man fjerner alle de hvide kostemner som sukker og mel.\nHvor kom inspirationen til bogen ”Har du svamp”?\nI 60’erne satte lægen William Crook i sin bog Yeast Connection – a medical breakthrough fokus på følgevirkningerne af binyrebarkhormon og antibiotika. Medicinen viste sig at medføre bivirkninger i mikrofloraen i tarmen og give overvækst af candida. Sammen med lægen C.OrianTruss markedsførte de så at sige begrebet candidiasis. Den oprindelige tanke hos Truss var, at der var overvækst af svamp i tarmen, og det producerede en masse grimme stofskifte- produkter, som gjorde folk syge. William Crook kom på at udsulte svampen med diæten uden letoptagelige hurtige kulhydrater som slik og sodavand. De to læger kom i modvind i det etablerede system, men de havde vild stor patient opkomst, og de hjalp masser af mennesker med deres lidelser.\nHvad så i dag?\nDer er sket en kæmpe udvikling på de 25 år, så ud over rigtigt gode svampe- dræbende lægemidler og kosttilskud har vi fået laboratorier, der kan lave af- føringsprøver. Det er store fremskridt. Prøverne koster en del, men i forhold til forgæves behandlinger og mærkelige diæter er det langt at foretrække.\nHvad måler laboratorieundersøgelserne?\nMed laboratorieforsøgene får vi præcis at vide, hvilke fætre vi har med at gøre, og hvor man skal sætte ind både med diæt, tilskud og medicin, få dræbt over- væksten, renset og bygget slimhinden op. Så vi behandler meget mere præcist i dag, end man gjorde for 25 år siden.\nHar du et præparat mod candida, du vil fremhæve?\nJeg synes ikke, der er et produkt, der hæver sig over de andre. Men jeg har mange klienter, der har brugt Dida, og de er glade for den. Lægemidlet Flu- conazol ser vi også dræbe en del. Og så kan man bruge hvidløgspræparater, kokosolie og oreganoprodukterne. Problemet med dem er, at mange af svam- pene er blevet resistente.\nHvad er kardinalsymptomerne på candidiasis?\nMan skal skelne, om det kun er på slimhinderne, og om den har lavet ballade ud i kroppen med toksiner eller immunologisk respons, og så den helt farlige form, den invasive. Så der er ligesom tre niveauer i det.\nOvervækst i tarmen af candida giver fordøjelsesproblemer. Man bliver oppu- stet, man fordøjer maden dårligt. Man bliver meget dårlig, når man spiser sukker og hvidt mel. Så bliver man mere oppustet og træt. Overvækst i tynd- tarmen kan give en nedsat næringsoptagelse. Ved den immunologiske respons er svampetoksinerne trængt ud i kroppen, og klienterne klager over træthed, følelsen af at være forgiftet og fuld, når man har spist noget.\nHvor tit ser du en patient udelukkende med candidaproblemer?\nAldrig. Næsten aldrig. Det er sjældent, at balladen kun skyldes svamp. Det er en blanding af flere ting, langt mere komplekst, end man først troede, og ofte i en blanding af bakterier og parasitter. Det er vigtigt, at man ikke be- tragter en overvækst af candida som et problem helt for sig selv. Candida er en af mange muligheder. Når man har en lagkage af problemer, ved vi ikke helt, hvor store stykker de forskellige årsager skal tildeles. Ubalancer har det med at brede sig og skubbe til noget andet. Der er ikke forsket nok i svampe- problemernes indflydelse på helbred og livskvalitet.\nLægevidenskaben tager candidainfektioner alvorligt hos meget immunsvækkede patienter, som fx AIDS patienter, ellers interesserer man sig mest for vira og bakterier. Vi har spurgt universitetslektor niels Bindslev fra Biomedicinsk Institut, Panum Instituttet i København om forskningens tilgang til candida og overvækst af svampen. han har forsket i tarmdysbioser i mere end 35 år.\nHvilken betydning har candida for tarmsystemet?\nMange forskellige svampefamilier bor naturligt i tarmen og i relativt små mængder. Candidasvampen er bare én af dem. Candida er ikke en af de sto- re spillere på ”banen” i tarmen, det er så sandelig bakterier, som vi i øvrigt slet ikke kan undvære. Under normale forhold har svampen ingen funktion.\nEr der faktorer, medicin fx, der får Candidaen til at vokse?\nCandidaen elsker specielt de let nedbydelige sukre (herunder druesukker), som næsten alle mikroorganismer gør.\nSvampen kan inficere alle steder, men mest i underlivet, under brysterne, inde i munden og i negle.\nI alternative behandlerkredse tænker man candidadiasis, når klienter kom- mer med symptomer som træthed, sukkercravings og fordøjelsesbesvær som forstoppelse, diarre, oppustethed. Hvad tænker I?\nHer tjekker forskeren al videnskabelig litteratur, der måtte være på overvækst af Candida albicans i tarmene, og konkluderer, at der ikke er megen litteratur på den svampesygdom som eneste kilde til de nævnte symptomer. Fx Aids kan give overvækst af candida, men som regel er der mange andre opportunistiske infektioner samtidig. Der er heller ikke rigtig rapporter om fx hovedpine og candida albicans infektion, med mindre du har fået svampen ind i cerebro- spinal væsken. Candida albicans er en hyppig infektion i skeden, men giver så vidt jeg ved ikke de nævnte symptomer – specifikt.\nHvad mener du om, at alternative behandlere fokuserer på candidainfektioner?\nNetop fordi der ikke er forsket særlig meget eller tilstrækkeligt i overvækst af candida, er der frit slag for den mere alternative tilgang. Behandlere kan slå plat på menneskers uvidenhed. Konventionel medicin anerkender tilstedevæ- relsen af candida, og at den kan overvokse, men uden videnskabeligt belæg er candidaen ikke årsag til det symptombillede, alternative behandlere stiller op.\nNår forskningen ikke interesserer sig videre for candidainfektioner, hvad forskes der så i?\nVira og bakterier er langt mere væsentlige for forholdene i tarmen end svampe. Der forskes i dag på højtryk i bakterie-stammers forskellighed mellem men- nesker for bl.a. at afsløre, om tarmfloraen har betydning for diverse lidelser som diabetes og autoimmune sygdomme som leddegigt.\nEr det fuldstændig utænkeligt, at den candidaovervækst, som opstår, når den gode tarmflora er slået ud, kan give reelle problemer med følger – og således er det ikke en fiktiv lidelse opfundet af alternative behandlere?\nJo, når du virkelig har slået den almindelige bakterieflora ud, er det da mu- ligt, at lige netop candida kunne få plads. Det vil bare være ret sjældent – selv fx ved AIDS – at det er candidaen, der blomstrer op. Typisk er det det, der hedder opportunistiske infektioner med patogene bakterier, der får overtaget.\n← Previous Grøn er vårens hæk – Atju! Atju! Atju!\nNext → Migræne\nFebruary 25, 2011 May 30, 2019 Marianne Palm\t0\nJanuary 31, 2018 June 10, 2019 Marianne Palm\t0\nFebruary 9, 2011 February 2, 2016 Marianne Palm\t1\nBogen “Maven i balance” Forlaget Hovedland. Skrevet af Niels Poulsen,Helle Andersen ogTine Wagner.


Ugeavisen.dk - Forside - Lokal - Kolding - Skydegal samfundssatire\nDu er her: Forside - Kolding - Skydegal samfundssatire\nI rollerne som de tre jægere ses Rasmus Reiersen, Lars Dammark og Anders Valentinus Dam. PR foto\nAf Louis Stilling\n11. september 2017 kl. 09:50\nKolding: Kolding Teaterforening starter sæsonen med den satiriske forestilling "Jægerne". Det sker mandag 18. september på Comwell Kolding Teater.\nI rollerne som de tre jægere ses Rasmus Reiersen, Lars Dammark og Anders Valentinus Dam. Idé og manuskript skyldes de to sidstnævnte, og for instruktionen står Morten Lundgaard og Anders Valentinus Dam.\nForestillingen begynder kl. 19.30.


Den maksimale bonus er på 1. Bonussen skal omsættes seks gange til odds 1,80 eller højere på sport. Du har 60 dage til at omsætte din bonus. I Vilkår og betingelser gælder l Spil ansvarligt l StopSpillet. Kun nye spillere.\nSkattefrie bookmakere på les-meilleurs-casinos.com more\nKommercielt indhold. Regler og vilkår gælder. Sitemap — udbydere af casino og odds Her på siden finder du aldeles oversigt over de populære udbydere af online casino og odds direkte hyperlink til vores anmelde af dem. Kasino Der findes mange forskellige steder, da du kan spille casino på nettet. Hvert sted har typisk sin særegen bonuskode eller velkomstpakke, hvilket du lige så godt kan tage imod, sikke du kommer godt i gang. Herunder finder der listen over vores favoritter. Tivoli Casino — har siden været et af danskernes foretrukne casinoer på nettet. Bruger ikke længere bonuskoder pr. samme stil som tidligere. Prøv man unikke danske spilleautomater.


Merkel sætter Cypern på plads | Berlingske Business\nMerkel sætter Cypern på plads\nFredag d. 22. marts 2013, kl. 22.30\n"Det kan vi under ingen omstændigheder acceptere," er den tyske kansler Angela Merkel citeret for at have sagt som respons på en alternativ cypriotisk plan for fremskaffelse af penge som betingelse for en hjælpepakke fra EU. "Ud med Merkel," svarer cyprioter på gaden igen. Foto: John Kolesidis\nJernnæve. Cypern genovervejer eurolandenes krav om, at store indskydere i bankerne skal betale til redningspakke.\nBRUXELLES/Nicosia/BERLIN: Cypriotiske politikere overvejer igen nødtvungent EUs oprindelige redningsplan, efter at deres alternative plan i går fik en kold skulder af Tysklands kansler Angela Merkel. Dermed er en særskat på indeståender i Cyperns banker tilbage på bordet.\n»Det vil ramme de store indskud,« sagde den konservative parlamentariker Prodomos Prodomou til cypriotisk TV.\nChefen for øens største bank, Bank of Cyprus, Andreas Artemis, opfordrede den cypriotiske regering til »uden videre tøven« at indføre eurogruppens plan for at undgå en bankerot.\nDet skete efter, at Angela Merkel ifølge flere medier på et møde i Tyskland klart afviste Cyperns alternative plan om at oprette en »solidaritetsfond«. Den skal med penge fra pensionskasserne levere de 5,8 milliarder euro, som trojkaen kræver for at frigive ti milliarder euro til en hjælpepakke, der skal redde landet fra bankerot.\n»Det kan vi under ingen omstændigheder acceptere,« er Angela Merkel citeret for at have sagt.\nEurolandene kræver, at de 5,8 milliarder euro hentes ved at beskatte Cyperns bankkunder med indeståender over 100.000 euro, for derved samtidig at reducere den store cypriotiske banksektor ganske betydeligt. Det vil kræve en sats på over 15 procent. Ifølge det tyske nyhedsbureau DPA overvejer regeringen en sats på op til syv procent.\nDen tyske linje har skabt vrede på Cypern, men den er også for barsk for nogle euro-kolleger.\nLuxembourgs finansminister antydede i tysk TV, at man godt kunne slække på kravet, mens Maltas finansminister, Edward Scicluna, offentliggjorde et kritisk referat af det afgørende møde sidste fredag.\nHer beskriver han, at den tyske finansminister Wolfgang Schäuble i et næsten ti timer langt møde bearbejdede Cyperns præsident, indtil hans »krop og sjæl« var udmattet.\nMødet var ifølge Edward Scicluna en lektie til alle finansministre, der har brug for at blive mindet om, at »ethvert finanspolitisk skred i landets offentlige finanser sker med stor risiko for landets økonomiske velfærd«.\nEU-problemer tog dagsordenen på Wall Street


Officiel hyldest til grandprix-Rasmussen - randers.dk\nOfficiel hyldest til grandprix-Rasmussen\nFredag formiddag den 16. marts blev Jonas Rasmussen fra Langå modtaget officielt af borgmester Torben Hansen på det Gamle Rådhus i Randers. Det skete for at give en lykkebringende hilsen forud for Eurovision Song Contest til maj i Lissabon.\n16. marts 2018 - Oprettet af Kenneth Sørensen\nRasmussen vandt i februar det danske melodigrandprix med sangen "Higher Ground", der skilte sig ud med sit vikingen-tema. I Langå hvor Jonas Rasmussen bor, har der i sin tid også levet vikinger. Der er rejst adskillige runestene på egnen. En af dem er i dag endda udstillet på Museum Østjylland i Randers.\nBorgmester Torben Hansen overrakte en gave til Rasmussen, der i sagens natur også var inspirereret af vikingetiden. Det var et Thorshammer-smykke og en flaske mjød.\nSmykket er et kopi af det smykke, som blev fundet i en gammel vikingegrav ved Enghøj Kirke i 1998. Dermed er det et stykke lokalhistorie, som Rasmussen nu kan bære, når han skal forsvare de danske farver i Lissabon.\nDen lokale og regionale presse fik lejlighed til interviewe Jonas Rasmussen. Udover at stå på grandprix-scenen er han kendt som en stærk underviser på Scenekunstskolen ved Kulturskolen i Viborg. Ligesom han nyder stor respekt som teater- og skriveværkstedsunderviser ved Aarhus Teater Læring. Rasmussen er desuden turné-aktuel med teaterkoncerten "Time Of My Life”, der hylder de mest populære engelske og amerikanske 80'er rock- og popsange.


Tænd lys i en mørk tid! – RESIDENZ\nTænd lys i en mørk tid!\nWritten by vagthavende on 18/11/2014 in Bolig, Indretning, Navn, Nyhed\nMidt i en gråvejrstid trænger vi til et muntert indslag, der minder os om, at kalenderen igen vil vende mod lysere tider. Indtil da er vi nødt til at tænde kunstigt lys, så hvorfor ikke gøre det med manér? Her følger fire bud på lækkert design, der kan give dig inspiration til, hvordan du kan tænde lys i denne mørke tid!\nGør din hverdag lidt sjovere, og invester i ‘Doggy Lamp’ hvis humoristiske ballondyrs look minder os om, at godt design ikke behøver være så alvorligt og strømlignet. Lampen er skabt af designeren Philipp Bruni og fås i sølvfarve, sort, turkisblå, lilla eller guld.\nDrømmer du om varmere himmelstrøg, er det måske ’Earths Lamp’, du skal vælge. Den har både styr på geografi og design. Hvem ved, måske kan du allerede nu begynde at planlægge din næste sommerferie!\n‘Dallas lamp’ er for dig, der godt kan lide at lege med indretningen. Lampens glasfod kan fyldes med smukke ting som passer til sæsonen; muslingeskaller fra sommerens strandtur eller giv dit personlige bud på, hvad den skal fyldes med for at stråle af julestemning. Er det stjerner, julehjerter eller noget helt tredje?\nLevende lys kan lyse selv den mest triste regnvejrsdag op. Men stearinlys brænder alt for hurtigt ned, og så oser de. Alt det kan du undgå med et LED-lys. Udenpå er lysene alt det du kender: Ægte stearin og en blafrende ‘flamme’, men avanceret LED-teknologi sørger for, at det hele sker med hjælp fra to batterier og uden ild og røg.\nEr du til et uhøjtideligt islæt i hverdagen, typen der gør noget ekstra ud af det personlige, eller en rigtig globetrotter? Lad din personlighed stråle og fantasien råde. Tænd lys i en mørk tid, og byd de fire designløsninger indenfor!\ndesign lamper levende lys lys\nDen Sorte Kyllings Improshow kommer igen i 2019 til at flagre som en flok forvildede høns hen over Skråens scene cirka en gang hver måned. Den første gang i 2019 er mandag d. 4. februar kl. 20 på ... Læs mere Indlægget Den Sorte Kyllings Improshow er tilbage! blev først udgivet på appetize.dk.


1. th: Ferie, ferie, ferie....\n... det er lige før jeg cykler i takt til den gamle sang i mit hoved hver morgen. Ferien er så tæt på, at man næsten kan lugte den og så alligevel såååå langt fra, for det er 'først' på fredag....\nEt nærbillede af rødtjørnen der stod i vor gammel have i Jegerup\n3. omgang med Krisecentret var i mandags. Og sidste omgang som føl. Jeg har ikke fortrudt et sekund at jeg meldte mig som frivillig. Så jeg har 'sat' mig på et par dagvagter i næste uge og nattevagter i min sidste ferieuge. Da ingen har protesteret og sagt jeg ikke var klar, så må man formode at jeg er, og man skulle jo nødig komme til at kede sig ;o)\nFredag bliver en 'festdag'. Da får jeg nr. 2 hold nøgler til 'jomfruburet'. Min roommate flytter ud fredag. Kan næsten ikke få armene ned, kun når jeg cykler, da der ellers er fare for tandsættet ;o). Så ferie og frihed på samme dag. Man kunne jo gå hen og blive helt kulret.\nFerien i år bliver en 'blandet landhandel'. Lidt Krisecenter, lidt venindehygge (selv om vi 'storhygger' når vi er sammen), lidt kolonihave der bugner af ukrudt og frugt, lidt oprydningshjælp til en gammel mand som jeg holder af, lidt program redigering til husflidsforeningen, lidt rengøring i både kolonihaven og lejligheden, lidt omrokering i lejligheden. Og så rigtig meget afslapning...\nTror I jeg skal bruge 3 uger mere ;o)\nEn hund efter afslapning ... måske man skulle finde en plads i skyggen og tage det som hende :o)\nIndsendt af Jane Hingkjær kl. 01.05\nLandbohaven 17. juli 2013 kl. 13.34\nDet var ikke så lidt du skal nå på tre uger.\nHøneballehaven 1. august 2013 kl. 02.50\nJa men jeg vil da også ønske dig god ferie, håber den bliver rigtig god. Har lige set om dig gennem Aase.


Kirkestier er ujævne: Store sten skal tilbage i niveau | vafo.dk\nDet er vigtigt for de tusindvis af turister at være koncentrerede, når de bevæger sig frem og tilbage på stien mellem Jelling Kirke og Kongernes Jelling. Foto: Anders Kynde\nPå Jelling Kirkegård skal to stier bestående af store bordursten lægges om, da der flere steder er en niveauforskel på to til tre centimeter.\n18 aug. 2019 kl. 14:09\nJelling: Er du gangbesværet og gerne vil opleve Jellingstenene og Jelling Kirke, er der godt nyt.\nSiden foråret har menighedsrådet i Jelling Sogn arbejdet på et projekt, der skal få stierne tilbage i vater på kirkegården. Lige nu er forholdene nemlig ikke optimale for kirkegængerne og de over 200.000 turister, der besøger området hvert år.\nHelt konkret drejer det sig om veststien og sydstien, som går til henholdsvis Kongernes Jelling og Sydhøjen. Her er der markante niveauforskelle mellem de store bordursten, som danner stierne.\n- Bordurstenene har arbejdet og lavet meget stor højdeforskel. Når jeg siger meget stor, så snakker vi om to til tre centimeter. Men det er også meget, hvis man har en rollator. Det er også nemt at snuble. Så derfor har vi talt med provstiet og bedt om ekstraordinære midler, så vi kan få nivelleret de store bordursten, siger Jens Maibom, formand for menighedsrådet i Jelling.\nPas på, du ikke snubler. På kirkegården i Jelling er to stier, der fører til Jellingstenene, så ujævne, at menighedsrådet nu vil have dem tilbage i niveau. Foto: Anders Kynde\nSti fra 1975\nIfølge Jens Maibom er stierne lagt omkring 1975.\n- På stien ved dobbeltporten - på den anden side af kirken - ligger stenene meget lige, men lige nøjagtigt dér, hvor den kvarte million mennesker går, er der ujævnt. Og det er vi nødt til at gøre noget ved for at gøre det lettere fremkommeligt – særligt for gangbesværede, siger han.\nEr det, fordi der har gået så mange mennesker lige der, at stierne er blevet ujævne?\n- Jeg er ikke ekspert, men jeg tror ikke, det er derfor. Jeg tror, det er stenene, der har arbejdet sig ned. Det er nogle store sten med flere centimers dybde, siger han.\nOmlægningen af bordurstenene bliver ikke det eneste, der skal ordnes.\n- Noget andet, vi kigger på, er de græsrabatter, som samtidig er vokset i højde. Nogle steder har vi fået en højdeforskel på 10 centimer mellem rabatten og stenene, og her vil vi gerne have det på niveau, forklarer formanden.\nHan håber at få sat gang i omlægningen i efteråret.\n- Det er et problem, som folk har snakket om længe. Vi tog det op i menighedsrådet i foråret, men som alt andet på Jelling Kirkegård, skal tingene gøres i den rigtige rækkefølge. Nu er vi ved at få sendt et udbudsmateriale ud, hvorefter der går tre til fire uger, før vi får noget tilbage, som vi kan kigge på. Vores mål er at få det lavet i efteråret, for det er problematisk, som forholdene er nu, fortæller Jens Maibom.\nHan kender endnu ikke det præcise budget for omlægningen, da det først er ved at blive sendt i udbud.\nDet er planen, at bordursten og græsrabatter skal være på samme niveau. Foto: Anders Kynde\nIndvielse: De grønne medarbejdere har fået fine forhold efte...\nByens verdensarv-status gør menighedsrådets opgave unik


Har du lavet dine halvårs resolutioner? | DK.DSK-Support.COM\nDet er midt på året allerede, med 2017 lige rundt om hjørnet. Hvor mange af dine 2016 nytårsforsætter har du opnået?\nHar du nogensinde hørt om mid-årige resolutioner? Det er på tide at glemme alt om alle de negative ting, vi har næret gennem den første halvdel af 2016, som de udfordringer, der sætter os tilbage, eller den smerte, vi måske har følt, eller måske har påført andre.\nDe fleste af os får suget ind i at gøre, og deling, nytårsforsætter.\nGode nyheder! Det er ikke for sent at gense de resolutioner, du har foretaget i starten af året.\nIngen er perfekt, og vi er tilbøjelige til at begå de samme fejl igen og igen, på grund af urealistiske resolutioner og forventninger.\nDet er, hvad vækst handler om. Her er et par tips til at hjælpe dig gense din nytårsforsætter.\n1. Lær eller gøre noget nyt\nGør en indsats for at opdage og udforske nye aktiviteter eller færdigheder, en hobby eller lidenskab, du kan tage interesse i.\nFrivillige i en organisation som en NGO eller klub for folk, der deler den samme interesse som dig. Inviter en ven med til selskab, men sørg for, at ved udgangen af den dag, du gør noget, der opfylder dig og øger din selvtillid.\nSaml alle dine veninder sammen og planlægge en tur, som du alle har råd til. Få dem alle involveret i at hjælpe dig oprette en opsparingskonto til at bidrage til turen.\nDette vil hjælpe dig med at holde disciplineret og holde dig motiveret til at spare nogen ekstra penge. I sidste ende, vil turen være en berigende oplevelse. Der er ikke noget bedre end en piger weekend væk!\n3. Lav en liste over alle dine forhindringer og muligheder\nAlle har fejl. Skift disse fejl til muligheder. For eksempel, hvis du ved, at du ikke bruger din fritid effektivt, så prøv at komme op med måder at rette op på dette.\nI stedet for at sove og se tv i din fritid, forpligte dig til en aktivitet, der vil holde dig sund og aktiv. Liste over de udfordringer, der holder dig tilbage og komme med mulige løsninger og muligheder.\n4. Fjerne den negative\nMå ikke dvæle ved de fejl, som du allerede har gjort i år.\nEn midten af året opløsning er en tid til at sidde og tænke over, hvor meget af den gammel du er villig til at bringe ind i resten af året.\nDet er en tid til at foretage drastiske ændringer og vælge venner, aktiviteter og en livsstil, der vil bringe det bedste frem i dig.\n5. Den nye du\nDesign en visuel præsentation af dig selv. Klip billeder og ord, der beskriver, hvordan du ser dig selv.\nDesign den person, du ønsker at være. For eksempel, hvis du har forhåbninger om at være den yngste milliardær i Frankrig, skåret ud billeder af Oprah eller Bill Gates som inspiration.\nMå ikke være bange for at være alt for ambitiøs, himlen er den grænse, når det kommer til dig drømme. Vis din collage i et rum, hvor man kan se det regelmæssigt, at minde dig om, hvad du forsøger at opnå.